Leskovčani osvojili 10 medalja na Međunarodnom takmičenju u radio orjentiringu - Dnevnik Juga\nPočetna / DRUŠTVO / Leskovčani osvojili 10 medalja na Međunarodnom takmičenju u radio orjentiringu\nS. Zdravković 15/04/2019\tDRUŠTVO, Leskovac Ostavi komentar\nRadio klub ‘’Nikola Tesla’’, pobednik je 12. LOPARG-a, Međunarodnog takmičenja u radio orjentiringu, održanog prošle subote na Pašinoj česmi. Učestvovalo je 58 takmičara iz 9 srpskih, makedonskih, crnogorskih i bugarskih klubova.\nTakmičari su imali zadatak da što brže otkriju i pronadju sakrivene radio-prijemnike u ataru sela Dušanova, nadomak Pašine česme. Uz činjenicu da se radi o domaćem terenu, Leskovčani su ipak pokazali najviše znanja i veština, o čemu svedoči i broj osvojenih medalja-10.\nZlatom su u svojim kategorijama osvojili Nađa Stanković, učenica Osnovne škole „Vasa Pelagić“, Marko Lijeskić iz škole ‘’Trajko Stamenković ‘’i gimnazijalac, Vasilije Ilić.\nSrebro je pripalo Marti Stanković iz Tehničke škole, Mladenu Đorđeviću iz Gimnazije i njegovom školskom i klupskom drugu, Stefanu Antiću. Osvojene su i tri bronzane medalje, a njima su se okitili: Janko Bosiljčić, osnovac iz škole ‘’Vasa Pelagić’’, Dragan Stanojević iz Tehničke škole, gimnazijalac Boris Đorđević i Dragan Milinković u kategoriji starijih od 4o godina. Najnezahvalniju, četvrtu poziciju u svojim starosnim kategorijama, zauzeli su Nikola Momić, Goran Petković, Lazar Grozdanović i Nikola Mitić.\nDobri pojedinačni rezultati, Radio klubu ‘’Nikola Tesla’’, doneli su ekipno zlato, ispred ekipa Saveza radio amatera Bugarske i Crne Gore.\nPrethodni Saznajte koji su proizvodi i usluge poskupele prošlog meseca?\nSledeći PREĆUTANO UVEK DOĐE PO SVOJE: Promocija romana „Zatvaranje krugova“ u subotu u Grdelici


Studija nemačke farmaceutske kompanije Štada u okviru koje posluje vršački Hemofarm pokazala je da bi 56 odsto Evropljana pristalo da ih operiše “Dr Robot” (robot), a 54 odsto da ih lekar leči putem veb kamere, saopštila je ta kompanija.\nTo su, kako se navodi, dva ključna nalaza petog godišnjeg Zdravstvenog izveštaja Štade za 2019. godinu, a studija je uradjena u okviru projekta “Budućnost zdravlja” i uključuje 18.000 ispitanika iz devet evropskih zemalja.\nIzveštaj pokazuje da bi se četiri od pet Evropljana podvrglo genetskom testiranju, a 38 odsto bi bilo spremno da primi implantat koji je biosenzor.\n“Uvidi će nam pomoći da mnogo bolje razumemo trendove i percepcije kako bismo bolje služili pacijentima i zdravstvenim radnicima u budućnosti”, kazao je generalni direktor kompanije Štada Peter Goldschmidt.\nStudija je pokazala, kako se navodi, da je 63 odsto muške populacija spremno za operaciju koju obavlja robot u poredjenju sa samo 49 procenata žena.\nOperacija robotom je prihvatljivija za starije ljude, a ilustrativan primer su Italijani jer bi 66 odsto ispitanika “otišlo pod nož robota, za razliku od srpskog stanovništva koje je opreznije kad je reč o takvim inovativnim hirurškim unapredjenjima i samo 45 odsto bi je prihvatilo”.\nOko 70 odsto Rusa, kako se navodi u istraživanju, pristalo bi da ih doktor opšte prakse leči veb kamerom i nadmašuju evropski prosek od 54 odsto ispitanika koji prihvataju digitalnu hirurgiju.\n“Oko 81 odsto Evropljana bi se složilo ako bi njihov lekar predložio da se podvrgnu genetskom testiranju, a istovremeno samo 24 odsto njih zna šta genetsko testiranje može da otkrije i svesni su da očekivani životni vek neke osobe nije medju tim stvarima”, navodi se u saopštenju.\nDodaje se da “najviše rupa u znanju o genetskom testiranju imaju Italijani, gde je samo 17 odsto ispitanika dalo tačne odgovore, dok se za Britance ispostavilo da najviše znaju (28 odsto) o toj temi.\nU entuzijazmu prednjači Španija gde je 62 odsto ispitanika izjavilo da nemaju razloga za brigu o zdravlju u budućnosti, a njihovi najbliži susedi na severu, Francuzi, na suprotnom su kraju spektra jer je samo 44 odsto spokojno, a ostali kao razloge za skepticizam vide u strahu od ekoloških i socijalnih problema (22 odsto), kao i u padu kvaliteta medicinske brige zbog digitalizacije (3 odsto).\nIstraživanje je u ime kompanije Štada uradio Institut za istraživanje tržišta Kantar Health, a ti rezultati su danas prezentovani na medjunarodnoj konferenciji za štampu u Berlinu.\nŠtada se, kako se navodi, u proizvodnji fokusira na generičke proizvode, uključujući specijalitete i zdravstvene proizvode široke potrošnje koji se izdaju bez recepta, a prodaje ih u skoro 130 zemalja.\nMožete da jedete hleb u okviru keto ishrane – ali ima jedna “caka”


Novi rekord kompanije Wizz Air - Turizmo.rs magazin\nWizz Air, jedna od avio-kompanija sa najbržom stopom rasta u Evropi i vodeći niskotarifni avio-prevoznik u centralnoj i istočnoj Evropi, postigao je novi rekord po broju putnika u svojoj istoriji. Na osnovu najnovijih statističkih podataka o saobraćaju, kompanija je u proteklih 12 meseci prevezla više od 30 miliona putnika, dok je poslovanje širom Evrope poraslo za 24 odsto u odnosu na prethodni period.\n>>> Najpovoljnije avio karte za sve destinacije\nBrz rast poslovanja kompanije Wizz Air donosi veoma povoljne letove i najbogatiju moguću ponudu za klijente, uz jednostavan onlajn sistem za rezervacije, što putnicima pruža stvara mogućnost za nezaboravne doživljaje na preko 140 uzbudljivih destinacija širom Evrope i van nje.\nWizz Air poziva putnike da proslave njen brzi rast i prate #WIZZaroundEurope na društvenim mrežama kako bi dobili priliku da osvoje vredne nagrade. Do sada su klijenti Wizz Aira osvojili više od 15 WIZZ vaučera čija vrednost premašuje 8.000 evra, što pobednicima pruža mogućnost da posete razne destinacije u okviru WIZZ mreže.\nUncategorized vesti i korisne informacijeniskotarifne kompanije Wizz Air


Jeftini letovi iz Srbije za Gvajanu - Avionske karte Srbija Gvajana - eSky.ba\nLetovi iz Srbije za Gvajanu\nPretražite letove iz Srbije za Gvajanu\nProvjerite najbolje ponude letova iz Srbije za Gvajanu\n✔ Postoje li posebne ponude za letove iz Srbije za Gvajanu na eSky.ba?\n✔ Mogu li se pobrinuti za osiguranje prilikom rezervacije leta iz Srbije za Gvajanu?\n✔ Ako rezerviram let iz Srbije za Gvajanu, mogu li rezervirati ujedno i smještaj?\n✔ Koje avio-kompanije nude letove iz Srbije za Gvajanu?\nBudite sigurni, da na eSky.ba ponuda letova iz Srbije za Gvajanu uključuje ne samo niskotarifne avio-kompanije, već i one koje su specijalizirane za visoki standard.


„Ziđin“ predao Narodnoj banci Srbije više od dve tone zlata - Sputnjik Srbija\n23:48 27 Februar 2021\n19:59 05.02.2021 Preuzmite kraći link\nProšlogodišnji prihod od prodaje od 698 miliona dolara veći je 34,39 odsto od prihoda u 2019. godini, saopšteno je iz „Ziđina“.\nProdajom ostalih proizvoda - zlata, srebra, platine, paladijuma, selena i bakar-sulfata, kompanija zaradila još 245,7 miliona dolara, a skoro polovinu dobila je od Narodne banke Srbije za isporuku 2.056 kilograma zlata, prenosi Tanjug.\nKompanija je najviše deviza zaradila od prodaje 70.600 tona katodnog bakra, pa je samo promet „crvenog“ metala sa inostranstvom, gde je plasirano 54.300 tona katoda, iznosio 340,4 miliona dolara.\nDomaćem tržištu je u isto vreme isporučeno 16.200 tona katodnog bakra i po tom osnovu kompanija je prihodovala 101 milion dolara.\nNajveći kupci na inostranom tržištu bili su Kina, Bugarska, Turska, Hrvatska i Italija. U Kinu je prošle godine za 10 miliona dolara izvezeno 15,4 tone srebra, dok je u Švajcarskoj prodato 11 kilograma platine i nepunih sto kilograma paladijuma, ukupne vrednosti oko sedam miliona dolara.\nSkoro 1.000 tona bakar-sulfata, vrednosti 1,7 miliona dolara, prodato je 2020. na domaćem tržištu i izvezeno u Mađarsku, Bosnu i Hercegovinu i Bugarsku.\nU kasu se najviše para slilo od prodaje 7.300 hiljade tona bakra - ukupno 58,4 miliona dolara.\nPrema podacima Ministarstva finansija, „Ziđin“ je u 2020. godini bio treći najveći izvoznik u Srbiji, dok je godinu dana ranije ta kompanija bila osma. Iz „Ziđina“ najavljuju kako očekuju skok na listi izvoznika u 2021.\nJorgovanka Tabaković: U deviznim rezervama više od 35 tona zlata\nOd najprofitabilnijih do najvećih gubitaša: Preokreti na top-listi domaćih kompanija\nzlato, Narodna banka Srbije, Ziđing majning grup


Galaxy S8 i S8+ su se kod stručnog žirija izborili za prestižno priznanje „EISA best smartphone 2017-2018“ svojim moćnim softverskim performansama, kao i Infinity ekranom i kompaktnim dizajnom bez okvira. Funkcije koje se posebno izdvajaju kod ovih modela su vrhunska kamera Dual Pixel od 12 megapiksela sa zadnje strane kao i premium kamera od 8 megapiksela sa prednje. Takođe, ovi uređaji iz poslednje Samsung S serije predstavljaju prve mobilne uređaje sa HDR funkcijom koji pružaju žive boje i izuzetan kontrast, a uz to poseduju i prvi 10-nanometarski čip koji obezbeđuje veću brzinu i efikasnost rada.\nTradicionalno već na dodeli EISA priznanja, kompanija Samsung osvaja priznanja u kategoriji najboljih i najinovativnijih televizora. Ove godine, titulu najboljeg poneo je model QE55Q7F. Ovaj smart TV uređaj iz najnovije Samsung QLED kolekcije nudi unapređenu Quantum dot tehnologiju, višestruko bolje performanse u pogledu prikaza boje, pa tako prikazuje čak i najsuptilnije razlike u boji kod različite osvetljenosti. Takođe, napredna HDR 1500 funkcija omogućava korisnicima da na ekranu vide svaki skriveni detalj. Poseban iskorak se ogleda u dizajnu televizora pri čemu ovaj nagrađeni model donosi Invisible Connection kabl dužine 15 metara koji pomaže da se iz vidnog polja uklone neugledni kablovi i da se svi kablovi perifernih uređaja sakupe i povežu u jedan.


Nov 3, 2015 Kaspersky Lab, online banke\nKompanija Kaspersky Lab objavila je svoj kvartalni izveštaj o IT pretnjama sa informacijama o ključnim bezbednosnim incidentima koji su se dogodili tokom trećeg kvartala. Koristeći statistiku mreže Kaspersky Security Network, koja sadrži podatke o milionima korisnika iz 213 zemalja širom sveta, sastavljen je izveštaj i stavljen je akcenat na povećanje mobilnih pretnji, pokušaje krađe novca sa onlajn bankovnih računa i ciljane sajber napade, kao neke od najopasnijih pretnji.\nU tećem kvartalu otkriveno je 323.374 novih malicioznih mobilnih programa pomoću proizvoda kompanije Kaspersky Lab za mobilne uređaje. Ovo predstavlja povećanje od 10,8 odsto u odnosu na drugi kvartal 2015. godine i tri puta veći rezultat u odnosu na prvi kvartal 2015. godine.\nZabeleženo je više od 1,5 miliona malicioznih paketa koji su instalirani na mobilne uređaje tokom ovog kvartala, što predstavlja povećanje od 1,5 puta u odnosu na prethodni kvartal.\nPrikazivanje reklama korisnicima je i dalje glavni način da se zaradi novac kada su u pitanju mobilne pretnje. Tokom ovog kvartala, kompanija Kaspersky Lab je primetila sve veći broj programa koji su koristili reklame na ovaj način. Ti programi često napadaju uređaje žrtava i koriste privilegije povlašćenih korisnika, i na taj način dodatno otežavaju borbu sa njima. U trećem kvartalu 2015. godine, više od polovine uređaja bilo je zaraženo virusom trojan.\nInternet finansijski napadi\nU trećem kvartalu 2015. godine, rešenja kompanije Kaspersky Lab blokirala su skoro 626.000 napada malware virusa i na taj način sprečila krađu novca sa onlajan bankovnih računa korisnika. Ova cifra je za 17,2 odsto niža u odnosu na drugi kvartal, iako predstavlja povećanje od 5,7 odsto u odnosu na treći kvartal 2014. godine.\nTokom ovog kvartala, zabeleženo je 5,68 miliona notifikacija o pokušajima napada malware virusa da ukradu novac sa onlajn bankovnih računa.\nU trećem kvartalu 2015. godine, najviše napada bankovnih trojan virusa zabeleženo je u Austriji, pri čemu je 5 odsto korisnika proizvoda Kaspersky Lab u Austriji bilo suočeno sa pretnjom. Singapur, lider po broju napada u drugom kvartalu, ovog puta se našao na drugom mestu sa 4,2 odsto, dok se na trećem mestu nalazi Turska sa 3 odsto.\nVećina od prvih 10 zemalja ima značajan broj onlajn bankovnih korisnika koji privlače sajber kriminalce. Od svih virusa koji napadaju onlajn bankovne račune, najčešće je prisutan Trojan-Downloader.Win32.Upatre, koji je korišćen u 63,1 odsto napada koji su imali za cilj da ukradu finansijske podatke korisnika.\nU trećem kvartalu 2015. godine, tim za globalno pretraživanje i analizu kompanije Kaspersky Lab istražio je veliki broj sofisticiranih kampanja sajber špijunaže. Neke od njih su: Hakerska grupa Turla koja koristi satelitsku komunikaciju za upravljanje saobraćajem na komandnim i kontrolnim serverima, Darkhotel APT kampanja – napad na Wi-Fi mreže hotela i postavljanje backdoor virusa na računare, kao i kampanja Blue Termite APT koja je fokusirana na krađu infomacija od organizacija u Japanu. Komapnija Kaspersky Lab je sarađivala i sa odsekom za visokotehnološki kriminal holandske policije i kompanijom Panda Security prilikom hapšenja dve osumnjičene osobe za koje se veruje da su umešane u CoinVault ransomware napade.\n„Rezultati iz trećeg kvartala pokazuju da globalne pretnje nastavljaju da se razvijaju brzim tempom. Sa 5,6 miliona pokušaja krađa sa onlajn bankovnih računa i pored činjenice da sajber kriminalci nastavljaju sa razvojem sofisticiranih napada, korišćenje sajber bezbednosnih proizvoda visokog kvaliteta nikada nije bilo važnije. Za sve internet korisnike, bilo da su pojedinici ili organizacije, od presudnog je značaja da se zaštite od sve većeg broja pretnji”, izjavio je Dejvid Em (David Emm), glavni viši istraživač za bezbenost u timu za globalna istraživanja i analizu u okviru kompanije Kaspersky Lab.\nPrema podacima mreže Kaspersky security Network, rešenja kompanije Kaspersky Lab otkrila su i odbranila se od 235,4 miliona malicioznih onlajn napada širom sveta. Ovaj podatak je za 38 odsto niži u odnosu na drugi kvartal.\nInternet antivirus komponente su prepoznale 75,4 miliona jedinstvenih URL adresa kao maliciozno, što predstavlja porast od 16 odsto u odnosu na drugi kvartal.\nInternet antivirus rešenje kompanije Kaspersky Lab otkrilo je 38,2 miliona jedinstvenih malicioznih objekata: skripte, sigurnosne greške, izvršne datoteke, itd. Ovo predstavlja porast od 46,9 odsto u odnosu na drugi kvartal.\nZabeleženo je 5,68 miliona registrovanih notifikacija o pokušajima malware infekcija koje imaju za cilj krađu novca sa onlajn bankovnih računa.\nAntivirus rešenje kompanije Kaspersky Lab otkrilo je ukupno 145 miliona jedinstvenih malicioznih i potencijalno neželjenih objekata.\nProizvodi kompanije Kaspersky Lab za mobilne uređaje otkrili su:\n1,58 miliona malicioznih instalacionih paketa;\n374 novih malicioznih mobilnih programa;\n516 mobilnih bankovnih trojan virusa.\nOpšti trend za 2015. godinu nastavljen je i u trećem kvartalu: ranjivosti Adobe Flash Player-a i Internet Explorer-a najpopularnije su kod sajber kriminalaca.


Domino efekat u EU: Nemci vreo krompir prebacuju Austriji koja podiže „Pume“, a dalje... - Sputnjik Srbija\n05:20 02 Mart 2021\n21:00 03.07.2018 (osveženo 21:34 03.07.2018) Preuzmite kraći link\nU Nemačkoj nisu uspeli čestito ni da odahnu posle vesti da je makar za sada spasena nemačka Vlada, a burna reagovanja su već stigla iz komšiluka. Kompromis koji su kancelarka Angela Merkel, lider CDU i ministar unutrašnjih poslova Horst Zehofer, lider sestrinske partije CSU postigli u Bavarskoj po pitanju migranata, dočekan je na nož u Austriji.\nZvanični Beč je odmah nakon postignutog kompromisa, koji predviđa da Nemačka migrante upućuje u tranzitne centre na granici, besno reagovao, ocenivši da će „biti primoran da preduzme mere kako bi sprečio nelagodnosti Austriji i njenom narodu“.\nKomentarišući najnovija dešavanja, sagovornici Sputnjika prvo ukazuju na činjenicu da postignut dogovor CDU i CSU ne znači i da će on zaživeti sve dok se sa tim ne složi i Socijaldemokratska partija, drugi koalicioni partner u nemačkoj Vladi. Uz to, smatraju da će doći do daljeg zaoštravanja odnosa u EU po pitanju migranata, jer bi odgovor Austrije na spašavanje nemačke Vlade mogao da ima domino efekat.\nPo rečima Predraga Rajića iz Centra za društvenu stabilnost, Austrija ne može da bude zadovoljna nemačkim rešenjem, jer bi ona postala država u kojoj bi se stvarao migranstki čep, pošto bi bila primorana da čeka odluku Nemačke o raspoređivanju migranata na svojoj teritoriji ili o prebacivanju u neke druge države EU.\n„Ja očekujem dalje zaoštravanje po tom pitanju, pre svega na liniji Višegradske četvorke, plus Austrije i Italije s jedne strane i Nemačke i Francuske s druge strane. Ne vidim neko održivo rešenje u narednom periodu, osim da Nemačka popusti i nastavi dalje sa donošenjem sličnih rešenja, kao što je ovo sad sa otvaranjem prihvatnih centara na samoj nemačkoj granici i da u nekom bližem vremenskom periodu odluči da više ne prima toliki broj izbeglica“, kaže Rajić.\nUkoliko Austrija zaista bude oštrije kontrolisala granicu sa Slovenijom i Italijom, to će, smatra sagovornik Sputnjika, dovesti do domino efekta, jer će i one to isto raditi na svojim južnim granicama. U tom slučaju može doći do otežanog protoka ljudi, robe i usluga unutar same Šengen zone i EU, a to, dodaje on, svakako nikom nije u interesu.\nRajić je ubeđen da će evropski zvaničnici baš zbog toga ipak na kraju doneti neko rešenje koje je prihvatljivo za sve bliske stavu da se, bez obzira na humanističku stranu problema i geopolitičku sliku, migranti prosto ne mogu primati tek tako i nekontrolisano.\n„Verujem da će taj stav bivati sve glasniji i da će naposletku Berlin i Pariz umnogome revidirati svoje politike koje su do sada bile naklonjene principu u potpunosti otvorenih vrata“, zaključuje Rajić.\nPolitikolog iz Linca u Austriji Željko Malešević kaže za Sputnjik da je austrijska Vlada danas izašla sa saopštenjem da će sačekati da se razjasni situacija u Nemačkoj da bi znala sve pojedinosti i kada čuje odluku nemačkih Socijalista, trećeg koalicionog partnera u nemačkoj vladi, i onda će izaći sa odlukom po pitanju nemačkog stava o migranstskom pitanju. Podseća da je već upozorila da ne odobrava dogovor CDU i CSU.\nZehofer: Postignut dogovor, ostajem ministar\nMalešević je napomenuo da je pre nekoliko dana Austrija donela odluku o zaštiti južnih granica, onih prema Italiji i Sloveniji, a očekuje se da to uradi i u odnosu na zapadnu prema Nemačkoj.\n„Austrija naravno ima zakonski puno pravo da brani svoje granice i po potrebi će izvesti i policiju i specijalnu policiju ’Puma‘, formiranu pre nekoliko dana, koja će se isključivo baviti zaštitom granica“, ističe sagovornik Sputnjika.\nNa pitanje da li je spasavanjem nemačke Vlade dogovorom o migrantima EU bliže ili dalje od rešenja migrantskog problema, on odgovara: Definitivno dalje.\nOn napominje da je dogovor o migrantskom pitanju sa nedavnog samita EU u Briselu već doveden u pitanje. Pošto ga je Merkelova pozdravila, iz Italije i nekih drugih zemalja je negirano da su se tako dogovorili i da to što je saopšteno ne podržavaju.\nItalija je već jasno rekla da neće prihvatiti nikakve izbeglice koje bi bile vraćene nazad iz Nemačke, a Austrija da to neće sprovesti, kaže Malešević, koji kompromis CDU i CSU više vidi kao „medijsko rešenje“, odnosno kao pravljenje računa bez krčmara, jer se ne zna stav trećeg koalicionog partnera.\n„Situacija je dosta konfuzna. S jedne strane je taj blok Nemačka-Francuska koji iz njima znanih razloga pokušava da spasi navodno neka dostignuća EU u poslednjih 10-15 godina. Ne znam kakva su to dostignuća. Pozitivna sigurno nisu, jer da jesu, ne bi bili na takvom glasu među građanima EU. S druge strane, jasno je da je došlo vreme i u Austriji i u Italiji da te države više slepo ne slede politiku Nemačke po pitanju EU“, ističe Malešević za Sputnjik.\nTrese se Nemačka, rađa se...\nViši naučni saradnik Centra za germanistiku u okviru Instituta Evrope Ruske akademije nauka Aleksandar Kamkin smatra da su migranti postali izazov ne samo za evropsku bezbednosti, nego i za evropske integracije u celini.\n„Migraciona kriza je u nekom smislu podelila Evropu. Političke elite shvataju da gube poverenje birača i da desno orijentisane partije zato dobijaju sve više glasova. Tu nam je najsvežiji ili najočigledniji primer Italija. Zato je logično pretpostaviti da će i ostali evropski lideri korigovati svoju politiku, kako ne bi postali autsajderi pod uticajem spoljnih faktora“, zaključio je Kamkin u izjavi Sputnjiku.\nnemačka vlada, specijalna policija, rešenje, kriza, dogovor, migranti, granica, Željko Malešević, Predrag Rajić, Horst Zehofer, Angela Merkel, Austrija


KURTI: Sa Bajdenom će biti drugačije | Ekspres.net\nLider Samoopredeljenja Aljbin Kurti rekao je da je američki predsednik Džo Bajden dobro upoznat sa istorijom Kosova i Zapadnog Balkana, za razliku od prethodne administracije SAD.\n"Znam da su u politici finansije veoma važne, ali i istorija takođe. Bojim se da je prethodna administracija dala veću težinu finansijama nego istoriji", rekao je Kurti i dodao da je u debatama sa bivšim američkim izaslanikom Ričardom Grenelom bilo teško.\nU intervjuu za portal Ljajmi, Kurti je ocenio da je Grenel žurio i bio usredsređen na finansijska pitanja, a izrazio je uverenje da će sa predsednikom Bajdenom i državnim sekretarom Antonijem Blinkenom stvari biti drugačije, prenosi Kosovo Online.\nPovezane vesti - HARADINAJ: Ići ćemo na referendum za ujedinjenje s Albaniom\nKada je reč o sporazumu 4. septembra prošle godine o ekonomskoj normalizaciji između Kosova i Srbije, Kurti je rekao da mu se "sviđa deo o priznanju Kosova od strane Izraela i ukazao da je saradnja između SAD i EU oko Zapadnog Balkana važna".\nLider Samoopredeljenja je rekao da je sadržaj sporazuma između Kosova i Srbije važniji od roka ili brzine kojim je postignut.\n"Ne bismo trebali da razgovaramo o mapama sa ovom starom idejom razmene teritorija. Trebalo bi razgovarati o ljudima, građanima i zajednicama, a ne o političarima koje bi trebalo da spasimo", rekao je Kurti.\nKurti je rekao da je Evropska unija zanemarila region, posebno KiM, koje nije ni uključeno u režim bezviznog putovanja.\nPovezane vesti - HARADINAJ: Ako Beograd prizna Kosovo, nema referenduma\nPodvlačeći da je sudbina regiona u EU, on je ponovio svoju ideju da Evropska unija treba da organizuje "mini Maršalov plan" za šest zemalja Zapadnog Balkana, po uzoru na američki fond posle Drugog svetskog rata.\nKurti je rekao da je optimista da će se, ako se KiM i Srbija ozbiljno i iskreno uključe u razgovore, postići dogovor i ocenio da je zbog Rusije i Kine teško predvideti članstvo Kosova u Ujedinjenim nacijama.\nkosovo amerika priština Aljbin Kurti Džo Bajden


Tokom vanrednog stanja najstroža ograničenja su pogađala starije od 65 godina.\nDa li će građani Beograda, a možda i drugih gradova Srbije naredni vikend provesti u karantinu, znaće se u četvrtak, 9. jula, kada će o tome odluku doneti Vlada Srbije, rekao je predsednik Aleksandar Vučić.\nDodao je da zabrane kretanja možda ipak neće biti, mada je on i dalje, kako kaže, za primenu te stroge mere.\nVučić je dan ranije najavio da bi, zbog drastičnog povećanja broja obolelih, naročito u glavnom gradu Srbije, kretanje moglo biti zabranjeno od petka u 18 časova do ponedeljka u 5 sati ujutru.\nMinistar zdravlja Srbije: Odluka o policijskom času u naredna dva dana\nMinistar zdravlja Srbije Zlatibor Lončar rekao je da će konačnu odluku o tome doneti u saradnji sa republičkim Kriznim štabom za suzbijanje zarazne bolesti COVID-19.\nUpitan gde bi mere mogle biti uvedene, ministar zdravlja je 8. jula novinarima kazao da epidemiolozi sagledavaju stanje na terenu i podatke o broju zaraženih i testiranih, o tome gde se i kojom brzinom širi virus korona i gde koje mere mogu da se primene.\n"Dali smo šansu svima, ljudi su smatrali da su dovoljno odgovorni da im ne trebaju mere, šansa se nije iskoristila. Moramo da preduzmemo mere, da li će se nekome svideti ili ne, naš cilj je da sačuvamo živote", naglasio je Lončar.\nPrva od najavljenih restriktivnih mera – zabrana okupljanja više od pet ljudi na javnom mestu, bilo u zatvorenom, bilo na otvorenom prostoru, na teritoriji Beograda je danas već stupila na snagu.\n’Građani su pratili poruke koje su dobijali od vlasti’\n„Sad se ispostavlja da građani ponovo moraju biti kažnjeni zbog toga što su sledili one poruke koje su im upućivane tokom maja i juna“, ocenio je u razgovoru za Radio Slobodna Evropa epidemiolog Predrag Đurić, upitan o najavi novih, restriktivnih mera usled naglog skoka broja novoinficiranih virusom korona, te najavi mogućnosti vraćanja karantina, najstrože od do sada primenjivanih mera.\nGrađani reaguju onako kakve im se poruke upute od medija i vlasti\n„Većina građana reaguje onako kakve im se poruke upućuju putem medija i od strane društva i vlasti. Ako odobrite i televizijski prenosite utakmicu sa 15.000 ljudi bez ikakve zaštite, to je vrlo snažna poruka koja se upućuje građanima. Ako se u izbornoj noći okupi u stranačkom štabu nekoliko stotina ljudi koji se grle i ljube, to je takođe poruka koja upućuje građanima. Stoga, ne treba osuđivati građane što vrlo dobro razumeju poruke koje im se šalju putem medija i od strane vlasti“, kaže Đurić za RSE.\nPopuštanje zdravstvenih mera u Srbiji počelo je i pre zvaničnog ukidanja vanrednog stanja, 6. maja. Građani su tako, još od 27. aprila mogli da koriste usluge frizerskih i kozmetičkih salona, otvorenih pijaca, teretana...\nKrizni štab je 5. juna ukinuo i zabranu okupljanja na otvorenom prostoru, ali su i pre toga, 11. maja, održani protestni skupovi tokom štrajka glađu poslanika Dveri i vladajuće Srpske napredne stranke (SNS) ispred Narodne skupštine u Beogradu.\n10. juna u Beogradu je dopušteno održavanje fudbalskih derbija gradskih rivala Partizana i Zvezde pred prepunim tribinama, a 11 dana kasnije, održani su i izbori.\nIste noći, 21. juna, priređeno je i slavlje u izbornom štabu apsolutnog pobednika tih izbora, SNS-a predsednika Srbije Aleksandra Vučića. Kako se moglo videti na TV snimcima, na slavlju nije poštovana fizička distanca, niti je većina učesnika nosila maske.\nU danima nakon izbora, javnosti je saopšteno je da je na korona virus pozitivno više zvaničnika koji su te noći bili u štabu SNS-a, poput direktora Kancelarije za Kosovo Marka Đurića, ministra odbrane Aleksandra Vulina i predsednice Parlamenta Maje Gojković.\nTokom maja i juna, proslavljane su i mature, pravljene su žurke i zabave, otvoren je i novi tržni centar koji je, najavljenim popustima, okupio veliki broj Beograđana.\nIstovremeno su, međutim, izostala upozorenja da bi takvo ponašanje moglo da izazove ozbiljne posledice kojima građani Srbije sada svedoče.\nU Srbiji preminulo 11 osoba, 357 novozaraženih\nIlustracije radi, sreda 8. jul, počela je upozorenjem sa Infektivne klinike Kliničkog centra Srbije da je priliv bolesnika u Beogradu ogroman i da je, kako je objasnila zamenica direktora ove institucije Ivana Milošević, u bolnicama u glavnom gradu za 24 časa zbrinuto 144 ljudi, što je, kako je objasnila, kapacitet cele bolnice u kojoj ona radi.\nPrema podacima koje je u 15 časova saopštio Krizni štab, u Srbiji je za 24 časa preminulo još 11 ljudi, a registrovano je 357 novoobolelih.\nGrađani: Zbunjeni smo - Prvo su sve zabranili, pa sve pustili\n„Prvo je bilo sve zabranjeno, pa odjednom pušteno sve i sad ponovo ovoliko zaraženih. Bojim se (korone), imam i decu i unučiće, nije mi svejedno“, rekla nam je Beograđanka koja se predstavila kao Nada. Njena sugrađanka Marija primećuje da u Srbiji „nikada nismo imali nulu (dan bez obolelih)“.\n„Hrvatska se hvalila da je imala nulu, s tim u vezi – nismo pobedili virus, kako smo ga pobedili ako je i dalje tu“.\nCana Marjanović iz Beograda kaže da se ona pridržava mera i da se tako čuva u situaciji u kojoj je, kaže „jako rano pušteno sve“.\nSlobodan iz Beograda takođe smatra da nije trebalo sve da se popušta odjednom. „Samo da se ugledamo na Evropu i to je to. Zbunjeni smo, u Evropi se jasno zna, na svakoj televiziji, na svakom radiju se kaže da se ne sme opuštati, da je virus još uvek tu, a mi smo javili da smo pobedili virus“.\n„Mi smo već bili dva meseca pod vrlo rigoroznim merama kad nije trebalo i sad više niko ne veruje da i sad treba. Izgubljeno je poverenje i u državno rukovodstvo i u te krizne štabove“, rekao nam je Dragoslav.\nBeograđani sa kojima smo razgovarali kažu da su zbunjeni različitim porukama\n'Gubitak poverenja je najveći problem'\nSocijalni psiholog Dragan Popadić, za RSE ocenjuje da je razumljivo da građane opterećuje novi talas briga i restriktivnih mera nakon što je stvorena atmosfera da je na težak period stavljena tačka.\n„Sasvim je razumljivo da smo razočarani, jer smo se očekivali i nadali se da će to proći“, kaže Popadić.\nRazočaranje građana više leži u gubitku poverenja nego u povratku bolesti i najavi novih restrikcija.\nPopadić ukazuje da ljudi i u najtežim situacijama uspevaju da održe duh i solidarnost i da kroz krize prođu i da očuvaju i fizičko i mentalno zdravlje, te da je, kako ukazuje, njegov utisak da razočaranje građana trenutno više leži u gubitku poverenja nego u povratku bolesti i najavi novih restriktivnih mera.\n„Nepoverenje u one od kojih očekujemo da od njih pomoć treba da stigne“, kaže Popadić.\n„Ta klackalica između izjava da je to smešan virus, do pretnji višednevnim policijskim časom, pa proglašavenje pobede nad virusom, pa odjednom opet porast opasnosti, uz svest da su podaci možda falsifikovani, da je pravo stanje bilo sakriveno. To, čini mi se, ljude ispunjava jednom gorčinom i nepoverenjem prema sistemu i osećanjem da je daleko teže sve to podnositi i izdržati ako se moramo odnositi samo na sebe, a ne na državu koja o tome treba da vodi računa“, ocenio je Popadić za RSE.\nVučić: Svi su se previše opustili\nUpitan da li je napravljena greška sa ukidanjem mera u cilju sprečavanja širenja korona virusa, predsednik Aleksadar Vučić je obraćanju u utorak 7. jula rekao „da su napravljene mnoge greške“ i da su se „svi opustili previše“, ali je rekao i da „u jednom trenutku nije bilo problema sa širenjem virusa“.\nEpidemiolog Predrag Đurić kaže da su, po njegovom mišljenju, u Srbiji mere ukinute praktično odjednom i da su prerano dozvoljena masovnija okupljanja. Đurić ukazuje da većina evropskih zemalja nije imala stroge restriktivne mere, već preporuke i masovna testiranja koja su se, kako kaže, nastavila i kada je došlo do pada broja novoobolelih.\n„Vidimo da strategija koje su te zemlje bile primenile, a to je iskreno komuniciranje sa građanima, pružanje potpunih informacija i pokazivanje na sopstvenom primeru kako mere treba da se podržavaju, razvilo i očuvalo poverenje građana u države i oni su se, većim delom, odgovorno ponašali“, navodi Đurić.\nPoverenje građana u Srbiji je dodatno poljuljano i nakon što je Balkanska istraživačka mreža (BIRN) objavila tekst o tome kako postoje nepodudaranja između podataka u IS COVID - 19 i onih koji su javno objavljeni.\nPredsednik Srbije Aleksandar Vučić odbacuje međutim da je poverenje u Krizni štab opalo, a na pitanje o nalazima objavljenim u tekstu BIRN-a je rekao "da je sasvim siguran" da podaci o većem broju preminulih nisu tačni i da je o tome razgovarao sa ljudima iz Instituta "Batut".\nRast zaraženih i u drugim zemljama\nEkonomska situacija je naterala većinu zemalja u regionu Srbije i u Evropi da ukinu najrestriktivnije mere, a danas beleže rast slučajeva obolelih od COVID 19.\n„Ekonomija se stavlja u prvi plan, to nije specifično samo za naš region, već i za zemlje od Severne Amerike, preko cele Evrope, Južne Amerike, Azije…“, kaže epidemiolog Predrag Đurić.\n„Što iz opravdanih, što iz nedovoljno razumljivih razloga, ekonomiju stavljaju u prvi plan i gledaju da budu što manje ekonomske posledice pandemije“, kaže Đurić.\nOn ipak ističe da je u brojnim zemljama sveta, epidemija, uprkos rastu, održana na nivou na kome zdravstveni sistem može da odgovori.\nRast beleže i Hrvatska u kojoj je za 24 časa obolelo 53-oje ljudi, u Crnoj Gori koja je proglasila i kraj epidemije, u utorak je registrovano 66 slučajeva, a objavljeno je da je zaražen i ministar rada.\nMinistar rada u Vladi Crne Gore pozitivan na virus korona\nBroj obolelih, nakon zatišja, raste i u Bosni i Hercegovini i u Severnoj Makedoniji, kao i na Kosovu, gde je ponovo uvedena zabrana kretanja.\nProtesti zbog najave karantina\nU Srbiji je vanredno stanje trajalo od 15. marta do 6. maja. Tokom tih 50 dana, u Srbiji je na snazi bio policijski čas koji je u početku trajao od 20 časova do 5 sati ujutru, da bi kasnije bio produžen, odnosno počinjao u 17h.\nČetiri vikenda za redom, policijski čas je trajao više dana (najduže 84 sata, za uskršnje praznike), a poslednje duže zatvaranje bilo je od četvrtka 30. aprila do subote 2. maja.\nU satima nakon najave ponovnog višednevnog zatvaranja u kuće kako bi se posledice epidemije suzbije, veliki broj građana izašao je u utorak 7. jula da protestuje na ulicama Beograda, odmah nakon obraćanja predsednika Srbije.\nDeo njih pokušao je da uđe u zgradu Skupštine Srbije što je rezultiralo višesatnim sukobom sa policijom čiji je epilog, kako je saopšteno iz MUP-a, 43 povređna policajca, 17 povređenih demonstranata, pet zapaljenih službenih vozila policije i 24 privedene osobe (23 zbog prekršaja, jedna zbog krivičnog dela).\n* Saradnja na tekstu: Nevena Bogdanović


СНС: Српски медији без подршке институција у ЦГ, могућа потпуна обустава рада – Pljevaljske novine\nPočetna / Vijesti / Društvo / SNS: Srpski mediji bez podrške institucija u CG, moguća potpuna obustava rada\nPljevaljske Novine mart 4, 2020\tDruštvo Ostavite komentar 580 Pregledi\nUz izvinjenje javnosti zbog prekida programa, obavještavamo vas da je usled neizmirenih dugovanja prema Elektroprivredi Crne Gore, jutros oko 10 časova isključena struja Srpskoj kući, a time i srpskim medijima – Srpskoj televiziji i Srpskom radiju, koji emituju cjelodnevni program.\nNe sporeći potraživanja Elektroprivrede Crne Gore za utrošak električne energije, obavještavamo javnost da projekti srpskih organizacija koji se bave očuvanjem identiteta srpskog naroda u Crnoj Gori nijesu imali podršku fondacija koje za tu namjenu imaju opredijeljena sredstva. Od ukupno više od četiri miliona evra opredijeljenih sredstava u proteklom periodu, u Fondu za zaštitu i ostvarivanje manjinskih prava i Ministarstvu za ljudska i manjinska prava, srpskim organizacijama dodijeljeno je manje od jedan posto, iako srpski narod čini natpolovičnu većinu građana Crne Gore koji koriste podršku navedenih fondacija.\nZnačajno je napomenuti da srpske organizacije i pojedinci, od izdvajanja Crne Gore iz zajedničke države, pa do danas, nijesu dobijali podršku ni od Ministarstva kulture, kao ni Centra za kulturu manjina, što svjedoči o očiglednoj diskriminaciji srpskog naroda u Crnoj Gori.\nStoga obavještavamo javnost Crne Gore da će, ukoliko se ne pronađe adekvatno rešenje, doći do potpunog zaustavljanja rada srpskih medija u Crnoj Gori.\nInformativna služba srpskih medija\nSrpski nacionalni savjet moguća obustava rada Srpska kuća Srpski mediji bez podrške institucija u Cg\t2020-03-04\nKljučne rečiSrpski nacionalni savjet moguća obustava rada Srpska kuća Srpski mediji bez podrške institucija u Cg\nPrethodna Pljevaljski Odbor za odbranu svetinja Igoru Goluboviću: OKANI SE, SINE, ČETOVANJA, JER ZLO DOBRA DONIJETI NEĆE!\nSledeća NVO „HRA“ i „IA“: Vojnici i policajci mogu bez uniforme da prisustvuju litijama


Udruženje "Bebe" zahvalno Gradskoj upravi Trebinja na pomoći parovima sa problemom steriliteta | Trebinje Danas\nSnežana Misita, predsjednik Udruženja porodica sa problemom steriliteta "Bebe", koje djeluje na području istočne Hercegovine, uručila je danas gradonačelniku Trebinja Luki Petroviću zahvalnicu za nesebičnu pomoć koju Gradska uprava pruža parovima sa problemom steriliteta, dajući im mogućnost da se ostvare kao roditelji.\n"Neizmjerno smo zahvalni gradonačelniku što je prepoznao naš problem i odlučio da sredstva iz Fonda solidarnosti usmjeri na adrese majki i, ne uslovljavajući ih starosnom granicom, unese sreću u njihove živote", rekla je Misita.\nOna je navela da od četiri para koja su u posljednje vrijeme iskoristila sredstva Fonda solidarnosti, dvije žene su već ostale trudne.\nMisita je istakla da jedna vantjelesna oplodnja u Češkoj, gdje idu ovdašnji parovi, košta 4.600 evra, s tim da, ukoliko tada ne uspiju, imaju pravo na još dva pokušaja, i to po cijeni od 1.000 evra.\n"Bračni parovi bez podrške Gradske uprave ne mogu samostalno da odu na vantjelesnu oplodnju jer to košta od 5.500 do 15.000 KM, u zavisnosti od toga sa kojim problemom se suočavaju", naglasila je Misita.\nOna kaže da u Udruženje na nivou grada Trebinje ima 117 porodica, odnosno imaju 51 bebu i devet trudnica.\nMisita je dodala da rad Udruženja podržavaju i opštine Bileća i Nevesinje, te izražava nadu da će se na njih ugledati i Gacko, Berkovići i Ljubinje.\nPetrović je rekao da Gradska uprava želi da podstakne rad Udruženja "Bebe" i da će ih i ubuduće podržavati jer svaka beba predstavlja bogatstvo za lokalnu zajednicu i njenu budućnost.\n"Mi ćemo i ubuduće, u zavisnosti od prispjeća sredstava u Fond solidarnosti, izdvajati novac za treću vantjelesnu oplodnju, kako bi parovi mogli bez stresa da se podvrgnu tom zahvatu", naveo je Petrović.\nPredsjednik Upravnog odbora Fonda solidarnosti Mirko Ćurić zahvalio je svim privrednicima koji su uplatili sredstva i na taj način omogućili da se neki od parova ostvare kao roditelji.\nĆurić je pozvao sve one koji žele da pomognu ovaj i slične programe, da uplate sredstva, naglasivši da će Grad transparentno prezentovati u koje svrhe se ona koriste.


Korisnici Centra ”Kneginja LJubica” boraviće na Kopaoniku o trošku grada – Veliki Park\nKorisnici Centra ”Kneginja LJubica” boraviće na Kopaoniku o trošku grada\nPod pokroviteljstvom grada Kragujevca u Dečijem odmaralištu na Kopaoniku od 14. do 17. aprila u pratnji vaspitača boraviće desetoro dece, korisnika usluga Centra za razvoj socijalne zaštite ”Kneginja LJubica”. Sa mališanima će raditi i za njih osmisliti zanimljiv i aktivan odmor, srpski reprezentativac u snoubordu Matija Milenković, višestruki osvajač medalja u ekstremnim sportovima i profesionalni sportisti Kluba za ekstremne sportove ABC.\nZahvaljujući gradu Kragujevcu i članu Gradskog veća Predragu Stevoviću na razumevanju i prihvatanju naše inicijative deca iz Centra provešće četiri dana na Kopaoniku u druženju sa srpskim reprezentativcem u snoubordu Matijom Milenkovićem, kaže direktorka Centra Snežana Stevanović. Ovakve aktivnosti se najviše odražavaju na aspekt unapređenja kvaliteta rada Centra za razvoj usluga socijalne zaštite a naravno ima i nemerljiv značaj za decu jer, pored ostalog, izlaze iz institucionalnog okvira rada. Osim toga, otputovaće na planinu gde će kvalitetno provesti vreme u prirodi, sportu i druženju u drugačijem ambijentu, dodala je direktorka Centra i zahvalila se Klubu ekstremnih sportova ABC na saradnji i angažovanju da rade sa decom iz Centra i upoznaju ih sa ovim ekstremnim sportom. Ona je podsetila da se putovanja i slične aktivnosti organizuju više puta u toku godine za decu iz centra jer imaju veliki značaj za njihovo psihofizičko zdravlje.\nU saradnji sa gradom Kragujevcem i Centrom, organizovaćemo sportski kamp u okviru kojeg će se deca i mladi iz Centra upoznati sa snoubordom i ski aktivnostima. Biće to sjajno vreme provedeno na planini i pokušaću da im prenesem ljubav prema ovom ekstremnom sportu, kaže najbolji srpski snouborder, licencirani trener i instruktor Matija Milenković.\nNina Nedeljković psiholog u Centru kaže da su mališani srećni i jedva čekaju da se krene na put. Za njihovo psihofizičko zdravlje je veoma bitno da izađu iz svakodnevice što se u Centru i slobodno vreme provodimo u prirodi i sportskim aktivnostima. Zahvaljujući gradu i ABC klubu deca će probati nešto novo za šta do sada nisu imali prilike, kaže psihološkinja Centra.


Vučić: Srbija je danas zemja nade i budućnosti\nTanjug 19. septembra 2018. 11:50\nTJENĐIN – Srbija je uprkos različitim pritiscima ostala na svom evropskom putu i od siromašne zemlje pred propašću, postala je zemlja nade i budućnosti, „zvezda učenik“ Međunardonog monetarnog fonda, poručio je predsednik Srbije Aleksandar Vučić u Tjenđinu.\n„Znajući u kako teške reforme treba krenemo, znali smo da na globalnom nivou moramo da postavimo Srbiju kao zemlju koja će da štiti ljubomorno svoju nezavisnost, da poštuje svoje prijatelje i da im ne okreće leđa kada je njima teško. To je i kada govorimo o NR Kini i kada govorimo o Ruskoj Federaciji“, kaže Vučić.\nNapominje da ne treba zaboraviti da je Srbija, i Bosna i Hercegovina zahvaljujući Republici Srpskoj, koja to nije dozvolila, jedina zemlja koja nije nikakave sankcije uvodila Rusiji.\n„Bez obžiora na sve moguće pritiske, sve smo to izdržali. Ostali smo i na svom evropskom putu, čvrsto smo na svom evropskom putu i napredujemo na evropskom putu. U jednoj vrlo komplikovanoj globalnoj situaciji uspeli smo da odbranimo interese Srbije ali i da napravimo najbolje moguće odnose i sa onima koji nisu uvek nužno u najboljim mogućim odnosima sa EU ili sa Sjedinjenim Američkim Državama“.\nVučić je rekao i da odnosi sa SAD napreduju i da će se takva politika nastaviti.\nIako je, objašnjava bilo uvek mnogo protivnika i da su uvek, kaže, svi znalli da je to nemoguće, Srbija je uspevala da ima dobre odnose sa EU, SAD, Rusijom, Kinom…\n„Na tu sam politiku Srbije veoma ponosan jer sam u kreiranje takve politike i lično učestviovao. I kao što vidite ta politika daje dobre rezultate“, istakao je Vučić..\nPodsetio je na dobre odnose sa Kinom i da su se ti odnosi mogli videti još 2014. godine kada je imao prve sastanke sa premijerom Kine Li Kećangom, a zatm kada je kineski premijer bio na otvaranju Pupinovog mosta.\nNavodi da je saobraćaj na Pupinu danas osam puta veći nego 2014. godine.\n„Srbija je bila, kako je danas rekao Klaus Švab, jedna siromašna zemlja pred potpunom propašću, jedna očajna zemlja. Danas je Srbija zemlja nade, zemlja budućnosti, zemlja koja je postala zvezda učenik MMF-a“, rekao je Vučić.\nPodseća da je Srbija prošla groz trogodišnji aranžman sa MMF sa najvišim mogućim ocenama, da ima ima jednu od najvećih stopa rasta ekonomije u Evropi i da treću godinu za redom država ima suficit u buđzetu.\nTi rezultati, kaže, govore da u narednom periodu, u narednih deset godina, Srbija može značajno da uvećavava BDP naše zemlje i da bi prosečna stopa rasta mogla da bude 4,5 – 4,7 procenata kumulaticno što bi, ocenjuje bio dramatičan rast.\n„To bi bio dramatičan rast i strahovotom brzinom bi se približili ekonomskom razvoju najznačajnijih i neuporedivo razvijenijih ekonomskih zemalja“, kaže predsednik, a da li će se u tome uspeti, napominje, zavisi od nas.\n„Da li ćemo uspeti, to je na nama, ali moramo da vodimo raračuna o svim političkim stvarima koje nisu ni malo jednostavne“, kaže Vučić.


SVETI VID - Centar refraktivne hirurgije - Sveti Vid\nSpecijalna bolnica „Sveti Vid“ je centar refraktivne hirurgije u zemlji i regionu. Refraktivna hirurgija kod dece u primeni je dugi niz godina. Ona je pravi izbor u specijalnim situacijama, kada preti razvoj jake slabovidosti u periodu kritičnom za razvoj vida deteta, dakle pre polaska u školu, a refraktivna greška se ne može korigovati konvencionalnim načinom. Bez laserske korekcije ta deca bi ostala „funkcijski slepa“ odnosno sa veoma limitiranom funkcijom vida.\nKod dece sa posebnim potrebama, gde je nemoguće ostvariti saradnju u nošenju naočari ili sočiva, laserska korekcija omogućuje korekciju vida, a time i bolje napredovanje deteta u psihomotornom razvoju.\nNa 22. kongresu Evropskog oftalmološkog udruženja za kataraktu i refraktivnu hirurgiju ESCRS, prvi put održanom u našoj zemlji, Specijalna bolnica „Sveti Vid“ dobila je nagradu za najbolju prezentaciju i postignute rezultate u laserskoj korekciji dioptrije kod predškolske dece sa slabovidošću, koja nije mogla biti korigovana naočarima ili kontaktnim sočivom. Više o tome možete pročitati ovde.\nRezultati koje je Specijalna bolnica „Sveti Vid“ prezentovala pred najvećim evropskim stručnjacima za ovu oblast, pokazali su da je postignuto značajno smanjenje slabovidosti, popravljena vidna funkcija i kvalitet vida dece, sa stabilnošću rezultata dugo godina nakon laserske korekcije.\nNa taj način, kroz ove dugotrajne rezultate „Sveti Vid“ je dao još jednu naučnu potvrdu za efikasnost, predvidivost, stabilnost i sigurnost laserskih korekcija u posebnim situacijama kod predškolske dece, radi popravljanja slabovidosti i formiranja binokularnog/stereo vida, onda kada naočare i sočivo ne daju rezultate. Posebno je istaknut period najintenzivnijeg razvoja vida i najboljih rezultata u najmlađoj dobnoj grupi između 3-5 godina.\nCentar refraktivne hirurgije i značaj blagovremene operacije\nKorigovanje slabovidosti u ranom uzrastu danas je postalo imperativ u savremenoj oftalmologiji, jer u suprotnom slabovidost ostaje doživotni problem, sa brojnim limitima u svakodnevnim životnim aktivnostima, pa i izboru zanimanja. Te situacije veoma često nastaju kada naočare, zbog visine i razlike u dioptriji, ne mogu da ostvare punu korekciju dioptrije, zbog razlike u kvalitetu slike na oba oka, pa zato ova deca ostaju neadekvatno korigovana onda kada je to najvažnije. Kontaktno sočivo je teško primeniti u ovom uzrastu.\nOvaj, dugotrajniji problem u oftalmologiji, uz primenu lasera se pokazao rešivim, sa dokazanim značajnim uticajem na popravljanje vida ove dece. Dugoročno praćenje dece najmlađeg uzrasta kod kojih je urađena laserska korekcija dioptrije, u određenim indikacijama, sa slabovidosti, pokazalo je da je kod 90% dece, postignuto značajno popravljanje vida.\nCilj refraktivnih procedura kod dece nije oslobađanje zavisnosti od naočara i kontaktnog sočiva, kao kod odraslih gde je već završen razvoj vidne funkcije, već mogućnost da razviju vid, onda kada je taj razvoj vidne oštrine onemogućen konvencionalnim putem.\nOvo je šansa da redukujemo anizometropiju kod dece i postignemo balans na oba oka i izometropiju (ujednačenu dioptriju), da u potpunosti korigujemo visoku refraktivnu grešku, mnogo bolje nego sa standardnim tretmanom i na taj način omogućimo što bolji razvoj vidne funkcije, bolji kvalitet vidne oštrine i binokularan – stereo vid. Na ovaj način se uspostavlja i bolja saradnja sa detetom koje lakše prihvata obavezni tretman slabovidosti zatvaranjem boljeg oka.\nVisoka razlika u dioptriji na oba oka je potencijalno ambliogena mana, odnosno vodi u slabovidost. To znači da u situacijama kada se ne postigne stalna i adekvatna korekcija, oko sa visokom dioptrijom biva „zapostavljeno“ u odnosu na „bolje“ oko, kojim se fiksira i koje će postati dominantno.\nKod teškoća u korigovanju visokih dioptrija naočarima ili nepodnošenja kontaktnog sočiva, odnosno odsustva saradnje, jedini terapijski pristup koji će pružiti bolju, oštru sliku i time popraviti kvalitet života ove dece je refraktivna hirurgija. Ovde su zahtevi i ciljevi laserskih korekcija daleko viši nego kod starijih, kod kojih je već formirana vidna funkcija, a laser samo „skidanjem dioptrije“ prekida zavisnost od naočari i kontaktnih sočiva.\nNe gubite vreme sa naočarima onda kada naočari ne pomažu\nRefraktivna hirurgija se izvodi kao terapijska procedura onda kada postoji jasna indikacija za lasersku proceduru. Već odmah kada se otkrije jedna od gore pomenutih indikacija, već sa 2-3 godine starosti deteta, ne treba gubiti vreme sa naočarima. Ukoliko je kratkovidost već prisutna u tom uzrastu, svakako se prvo mora primeniti operacija skleroplastike, a potom laserska korekcija dioptrije.\nU pitanju je najnovija laserska tehnologija, koja se izvodi brzo, bezbolno, bezbedno,bez stresa, bez ikakvog zasecanja rožnjače – superficijalna metoda (smart surface-„wow laser“), sa prozirnom rožnjačom odmah nakon procedure, što kod dece ima odličnog efekta, bez traume nakon procedure. Mališani odmah nakon procedure idu kući.\nKod male dece se primenjuje laka inhalaciona anestezija, a kod veće, sa boljom saradnjom – lokalna.\nCentar refraktivne hirurgije predstavlja tim Specijalne bolnice „Sveti Vid“, utreniran sa dugogodišnjim iskustvom u ovim procedurama i na čelu sa hirurgom koji je jedan od pionira u oblasti dečije refraktivne hirurgije u svetu još od 20-tih godina XX veka. Mnogo puta nagrađivan za izuzetne rezultate i razvoj dečije oftalmologije, i jedan od najcitiranijih autora radova u ovoj oblasti.\nSpecijalna bolnica „Sveti Vid“ ima ogroman značaj za razvoj dečije oftalmologije u zemlji i okruženju. Kroz dugogodišnji rad na problemima slabovidosti kod dece, dala je sjajne rezultate i izborila se da brojne mališane izvuče iz sigurne slabovidosti i pruži šansu za normalno školovanje. Danas su to školarci i studenti, odrasli srećni mladi ljudi!


Nacrt zakona udar na autonomiju crnogorskog Univerziteta\nBudući zakon o obrazovanju je već u sadašnjoj fazi nacrta uzburkao duhove na Univerzitetu Crne Gore, čiji predstavnici ovaj tekst smatraju neprihvatljivim.\nGlavna zamjerka rektora crnogorskog državnog Univerziteta Predraga Miranovića se odnosi na izmjenu načina izbora Savjeta za visoko obrazovanje, čiju bi većinu članova sada imenovala Vlada, što bi navodno, ukinulo nezavisnost Savjeta.\n"Usvajanjem zakona, koji bi sadržao ovakvo rješenje bi se napravila "politička greška", a praktično bi se obesmislilo dalje sprovođenje Bolonjske deklaracije", rekao je Miranović, tokom današnjeg sastanka u Rektoratu, na kom se raspravljalo o nacrtu novog zakona.\n"Prema evropskim standardima, koje je naša Vlada, naše Ministarstvo prihvatilo, kroz prihvatanje Bolonjske deklaracije, tijelo koje se bavi regulacijom visokog obrazovanja, odnosno tijelo koje izdaje certifikate o akreditaciji visokoškolskih ustanova mora da bude nezavisno. Nezavisno od Vlade, nezavisno od institucija visokog obrazovanja na koje se te odluke odnose. I ta nezavisnost, na neki način, mora da bude propisana."\nMeđutim, zanimljivo je da Miranović kaže da primarni problem nije činjenica da bi po novom zakonu većinu članova Savjeta za visoko obrazovanje birala Vlada, već to što se predloženim izmjenama Vladi omogućava da ih po svojoj volji smjenjuje.\nMiranović je kritikovao i namjeru Vlade da propisuje na koji način će Univerziteti vrednovati uspjeh đaka prilikom upisa, ocijenivši da je to udar na autonomiju jer, kako kaže, Univerzitet mora slobodno odlučivati o kriterijumima za upis studenata.\nOdredbu o načinu izbora Savjeta za visoko obrazovanje, bila je u fokusu kritika i profesorke Čanović.\n"Vlada je ta koja imenuje Savjet. To što ga imenuje ona samo potvrđuje to što je već urađeno na način kako je to propisao zakon. Ali da Vlada daje sedam svojih činovnika za članove Savjeta to je nešto na šta, ako zaista do toga dođe, ovaj univerzitet treba primjereno da odgovori. To je suviše velika sila da bi se moglo prihvatiti. Ne mogu da kažem siledžijstvo jer bi već bio neakademski rečnik."\nUniverzitetski profesori se ne slažu ni sa odredbom predloženog teksta zakona koja će omogućiti finansiranje studenata, ne samo na državnim, već i na\nSuština je da je ovo jedan loš i neozbiljan tekst, koji treba potpuno odbaciti i to treba jasno reći. Taj zaključak treba da ima samo jednu rečenicu - ovo je neozbiljno i ovo treba odbaciti.\nprivatnim fakultetima, pa je, između ostalog rečeno i da su pojedini članovi Vlade u konfliktu interesa jer su u vlasničkim strukturama privatnih univerziteta, pri čemu se vjerovatno mislilo na suvlasnički udio premijera Mila Đukanovića na jednom od privatnih visokoškolskih ustanova.\nProfesor Radenko Pejović smatra da se ne mogu izjednačavati privatni i državni univerzitet.\n"Nijesam protiv privatnih univerziteta i privatnih ustanova ali one su osnivane na nekom dohodovnom principu. Da li država treba da finasira pet pravnih fakulteta ili četiri ekonomska fakulteta? I u prethodnom zakonu stoji, i ja mislim da je to ispravno, da država može djelimično finansirati i privatne univerzitete i fakultete za one studijske programe koji su joj potrebni, što je meni i logično", kaže Pejović.\nDekan Prirodno-matematičkog fakulteta Predrag Stanišić je protiv parcijalnih izmjena aktuelnog nacrta budućeg zakona o obrazovanju.\n"Suština je da je ovo jedan loš i neozbiljan tekst, koji treba potpuno odbaciti i to treba jasno reći. Taj zaključak treba da ima samo jednu rečenicu - ovo je neozbiljno i ovo treba odbaciti. Smatram da se ovdje radi o tajnoj agendi određenih interesnih grupa i ja volim da stvari nazovem pravim imenom. Ovo su potpuno ozbiljne izjave koje potpuno uništavaju Univerzitet Crne Gore", smatra Stanišić.


Kraak&Smaak na letnjoj sceni Bitefa | Beograd Noću\nKraak&Smaak na letnjoj sceni Bitefa\nNajave, Summer Stage BitefArtCafe, vesti • 01. Septembar 2014.\nKraak&Smaak stiže sa novim albumom koji će prezentovati u Beogradu\nHolandska atrakcija stiže na Kalemegdan u punom sastavu gde će publika moći da uživa u pesmama sa novog albuma “Chrome waves”, kao i u dobro poznatim hitovima.\nWim Plug, Mark Kneppers i Oscar De Jong su Kraak&Smaak, producentski trojac iz Holandije koji stiže u Beograd, tačnije na Kalemegdan na letnju scenu kluba BitefArtCafe ovog četvrtka, 4. septembra. Međutim, Kraak&Smaak ovaj put u Beograd dolazi u punom sastavu od šest članova i kako pišu mnogi magazini, ovo je bend čije izvođenje uživo mora da se čuje.\nOva muzička atrakcija ne voli da se svrstava u jedan pravac, što definitivno nije ni moguće. Ipak, najbolji opis bi bio eklektična fuzija fanka i daunbita, odnosno džezom potkovani haus i elektropop. Nastupali su na najvećim festivalima kao što su Pinkpop, Sziget, SXSW, Miami's Winter Music Conference, Bonnaroo, Coachella, Good Vibrations Festival, a posebno im je drag nastup na domaćem Exit festivalu.\n“Očekujemo da nastup u klubu BitefArtCafe bude “hrskav i ukusan”, baš kao što kaže naziv našeg benda. Biće to jedno lepo intimno muzičko iskustvo,” rekao je Wim.\nNa koncertu u klubu BitefArtCafe Summer Stage, bend će uživo izvesti svoje hitove sa prethodnih albuma, poput Squeeze me i Dynamite, koji imaju milionska preslušavanja na internetu. Međutim, čuće se i numere sa poslednjeg albuma, kao što su“The Future Is Yours” koja se vrlo brzo popela na prvo mesto na nemačkim top listama, kao i drugi singl “Good For the City” koji je proglašen za singl internacionalnog izvođača koji se probio na najviše top lista u Nemačkoj i to ispred Disclosure i Depeche Mode.


Ericsson rešenja smanjuju stopu kriminala | | PC Press\nEricsson rešenja smanjuju stopu kriminala\nSvaki put kada pozvone brojevi hitne pomoći i policije u gradu Sao Jose dos Campos, u Sao Paolu u Brazilu, svi su spremni da reaguju i obave traženi zadatak. Bez obzira da li je u pitanju požar, saobraćajna nesreća, kriminalno delo ili prirodna katastrofa, svako će dobiti brzu pomoć, a životi će biti spašeni.\nKako bi bili u mogućnosti da odgovore na sve pozive i obave sve vrste složenih situacija, brazilski grad Sao Jose dos Campos implementirao je Ericssonov sistem za reagovanje u vanrednim situacijama. Osim postavke sistema reagovanja u vanrednim situacijama, partnerstvom kompanije Ericsson i grada Sao Jose dos Camposa obuhvaćeno je pružanje usluga logistike i upravljanja platformom u integrisanom operativnom Centru, instalacija umreženog video rešenje, postavljanje više od 160 kilometara optičkog kabla i sistemska integracija softvera.\nOd 2012. kada je grad počeo da ulaže u Smart City projekat, broj slučajeva koje rešava integrisani operativni Centar povećan je za 15.5 odsto, što je doprinelo efikasnijoj i pravovremenoj zaštiti ljudi i javnih ustanova. Nakon otvaranja integrisanog operativnog Centra, stopa samoubistva u gradu je značajno smanjena. U 2014. godini ovaj Centar je učestvovao u rešavanju 1542, a prethodne godine u 1335 različitih vanrednih situacija.\nAuthor Jovana MilićevićPosted on 14. May 2015. 19. July 2017. Categories NewsTags Ericsson\nPrevious Previous post: Kako i koliko se vraćaju investicije u digital?\nNext Next post: Sedam koraka do poslovnog softvera


Simić: Nacrt rezolucije Prištine korak protiv dijaloga\nSlavko Simić, član Srpske liste navodi za RTS da je predlog rezolucije kojom Priština optužuje Srbiju za genocid korak protiv dijaloga i protiv normalizacije odnosa. Izostanak reakcije međunarodne zajednice ocenjuje kao jedan vid podrške Prištini, ističući da niko ne želi da gradi bolje odnose između Srba i Albanaca.\nSlavko Simić (Foto Kim arhiva)\nSlavko Simić, član Srpske liste navodi za RTS da je nacrt rezolucije još jedan agresivni potez, koji se priprema protiv Beograda i srpskog naroda.\n"Njihov plan je vrlo jasan. Nakon što se u kosovskoj skupštini usvoji nacrt rezolucije poslanici će verovatno pokrenuti inicijativu da se usvoji određen zakon, kako bi obezbedili mehanizme da se ova rezolucija i oživi. Svaka moguća agresivna inicijativa, svaki mogući agresivni potez priprema se i upotrebljava se protiv Beograda i srpskog naroda", ističe Simić.\nOcenjuje da ovakav kontinuirani političko-institucionalni pristup Prištine ne doprinosi poboljšanju odnosa između Srba i Albanaca već kako kaže, potkopava ionako zahlađene odnose Beograda i Prištine.\n"Potkopava dijalog i potkopava već krhku bezbednosnu i političku situaciju na prostoru Kosova i Metohije", objašnjava Simić.\nGovoreći o inicijativi za formiranje Međunarodnog tribunala protiv Srbije za navodne zločine počinjene na Kosovu, koji inicira i pokreće predsednik kosovske skupštine Kadri Veselji navodi da Priština nema pravo da formira Međunarodni krivični sud.\n"Jedino što Priština može u ovom trenutku je da unutar svojih institucija formira specijalni sud, specijalno odeljenje za ratne zločine koje ne bi imalo nikakvog kredibiliteta", navodi Simić.\nIstiče, da je Srbija pravna država i da kroz Srbiju ne šetaju kriminalci, kao što u Prištini pokušavaju da predstave albanski politički lideri.\n"Srbija je pravna država, za Srbiju je vladavina prava imperativ i kroz Srbiju se ne šetaju zločinci. Srbija ne štiti kriminalce i ne štiti zločince, a drugi neka preispitaju svoje dvorište i neke vide da li je ista takva situacija i kod njih", poručio je Simić.\nIzostanak reakcije međunarodne zajednice ocenjuje kao jedan vid podrške Prištini ističući, da niko ne želi da gradi bolje odnose između Srba i Albanaca.\n"Iza svake ideje, iza svake inicijative stoji neko iz međunarodne zajednice, tako da verovatno postoji neki politički mig za sve ovo što se dešava u poslednjih nekoliko dana. Ne rešavaju se čak ni neke bitne teme. Niko neće i ne želi bolje odnose između Srba i Albanaca", ocenjuje Simić.\nDodaje, da bi želeo da dočeka u narednom periodu da poslanici kosovske skupštine pokrenu inicijativu za formiranje odbora za pomirenje.\n07.08.2020 Pokrenuta prva srpska online prodavnica na Kosovu (549)\n07.08.2020 Lečenje korone u srpskim sredinama: Bolnice uglavnom ćute, a i građani (305)\n07.08.2020 U srpskim sredinama na Kosovu 22 nova slučaja (238)\n07.08.2020 Gračanica: Još jedna osoba pozitivna na koronavirus (173)\n07.08.2020 „Postoji mogućnost obaranja vlade“ (163)\nAvgust 2020 11 (79)


"Spejs iks" poslao astronaute u svemir, raketa preletela Srbiju FOTO/VIDEO - biznis24.rs\n“Spejs iks” poslao astronaute u svemir, raketa preletela Srbiju FOTO/VIDEO\nPosle opse?nih priprema i jednog odlaganja, drugi poku?aj istorijskog leta sa tla SAD u svemir je uspeo.\nAstronaute ?eka put od 19 sati do Me?unarodne svemirske stanice. Lansiranje je izvedeno u planiranom terminu – 21.22 po srednjeevropskom vremenu. Astronauti Robert Benken i Daglas Hurli su ve? na putu ka Me?unarodnoj svemirskoj stanici. Astronauti Nase Robert Benken i Daglas Harli poleteli su u svemirskoj letelici privatne kompanije “Spejseks”, prenosi Glas Amerike. Dvojica ameri?kih astronauta poletela su danas u orbitu iz Svemirskog centra “Kenedi” na Floridi, ?to je prvo lansiranje astronauta sa ameri?kog tla posle devet godina. Benken i Harli trebalo je da ka Me?unarodnoj svemirskoj stanici polete u sredu, ali je lansiranje otkazano 17 minuta pre po?etka zbog nevremena.\nRaketa “Falkon 9” lansirana je u 15.22 po lokalnom vremenu, a astronauti su u novoj kapsuli “Kru Dragon”, kojoj je to prvi let u orbitu sa ljudskom posadom. [embedded content] Poslednji put je sa Floride lansiran spejs ?atl sa astronautima Nase u julu 2011. Pilot te misije bio je Harli.\n2122 · 2141 · 30052020 · Astronaute · drugi · istorijskog · izvedeno · Izvor Tanjug · jednog · lansiranje · leta · Meunarodne · odlaganja · opsenih · Phillip · Photo/David · planiranom · pokuaj · posle · priprema · sati · srednjeevropskom · stanice · subota · svemir · svemirske · Tanjug/AP · terminu · uspeo · vremenu\nPoetski kabare “Poslednji BG romantik” u Kulturnom cen ...\nKodak sa tržišta fotografije prelazi u faramceutskog proizvođa� ...


Rečnik prava, politike i diplomatije (nemačko-srpski), dva toma - Miroljub Stefanović | Knjiga.ba knjižara\nRečnik prava, politike i diplomatije (nemačko-srpski), dva toma\nPisac: Miroljub Stefanović\nStrani jezici, Rječnici, Stručni rječnici, Stručne knjige, Društvene nauke, Pravo, Politika\nRiječnik je namjenjen širokom krugu korisnika (prevodiocima, zaposlenim u pravnoj i diplomatskoj službi, novinarima i onima koji se bave terminologijom iz oblasti prava, politike i diplomatije na njemačkom i srpskom jeziku, kao i našoj dijaspori na njemačkom govornom području).\nS obzirom da riječnik sadrži preko 55 000 terminoloških jedinica i preko 4 000 skraćenica, njegova sadržina obiluje frazeologijom i pojmovima međunarodnih organizacija (Ujedinjene nacije, Evropska unija i dr), što predstavlja posebnu vrijednost knjige.\nU odnosu na egzistirajuće njemačko-srpske riječnike, ovaj stručni riječnik je znatno proširen, pošto je autor godinama skupljao riječi i pojmove njemačkog savremenog jezika, koristeći se pri tome velikim brojem postojećih jednojezičnih univerzalnih i stručnih riječnika, kao i leksikona. Sadrži sva pravila novog njemačkog pravopisa koji je počeo da se postepeno primenjuje 1. avgusta 1998. sa prelaznim periodom do 2005. godine.\nTekst je riješen dvostubačno, štampan je na visokokvalitetnoj hartiji, u tvrdom plastificiranom povezu, u formatu A5.\nRiječnik je namjenjen širokom krugu korisnika (prevodiocima, zaposlenim u pravnoj i diplomatskoj službi, novinarima i onima koji se bave terminologijom iz oblasti prava, politike i diplomatije na njemačkom i srpskom jeziku, kao i našoj dijaspori na njemačkom govornom području). S obzirom da riječnik sadrži preko 55 000 terminoloških jedinica i preko 4 000 skraćenica, njegova sadržina obiluje frazeologijom i pojmovima međunarodnih organizacija (Ujedinjene nacije, Evropska unija i dr), što predstavlja posebnu vrijednost knjige. U odnosu na egzistirajuće njemačko-srpske riječnike, ovaj stručni riječnik je znatno proširen, pošto je autor godinama skupljao riječi i pojmove njemačkog savremenog jezika, koristeći se pri tome velikim brojem postojećih jednojezičnih univerzalnih i stručnih riječnika, kao i leksikona. Sadrži sva pravila novog njemačkog pravopisa koji je počeo da se postepeno primenjuje 1. avgusta 1998. sa prelaznim periodom do 2005. godine. Tekst je riješen dvostubačno, štampan je na visokokvalitetnoj hartiji, u tvrdom plastificiranom povezu, u formatu A5.


Vesti online / Sport / Vaterpolo / Igor Milanović novi trener Pro Reka\nKako se navodi, Milanović je saradnju sa italijanskim timom dogovorio tokom sastanka sa predsednikom kluba Andolinom Barekom.\nMilanović je kao igrač nastupao za Partizan, Mladost, Crvenu zvedu, Romu, Budvansku rivijeru i Katalunju. On je na klupu Partizana seo 2009. godine, a 2011. je sa crno-belima osvojio titulu šampiona Evrope, pobedivši u finalu Lige šampiona\nupravo Pro Reko. Sa mesta prvog trenera Partizana povukao se 2012. godine kada je klub preuzeo Vladimir Vujasinović.\nSa reprezentacijom Jugoslavije bio je evropski, svetski i olipmijski prvak, a član vatepolo Kuće slavnih postao je 2006. godine.


KCUS saopštio punu informaciju o smrti sedmomjesečne djevojčice oboljele od morbila - Televizija K3\nKCUS saopštio punu informaciju o smrti sedmomjesečne djevojčice oboljele od morbila\nSedmomjesečna djevojčica oboljela od morbila, sa teškim plućnim komplikacijama, jučer je umrla na Klinici za pedijatriju KCUS, saopšeno je iz ovog kliničkog centra.\nPodsjetimo, portal Klix.ba jučer je objavio informaciju da je od posljedica morbila zabilježen prvi smrtni slučaj na području Kantona Sarajevo, odnosno na Pedijatrijskoj klinici KCUS-a.\n“Mala pacijentica bila je hospitalizovana na Pedijatrijskoj klinici KCUS tri sedmice, od čega je dvije sedmice bila na respiratoru, gdje joj je pružena intenzivna njega. Djevojčica nije bila vakcinisana. Morbili su vakcinalno preventivna bolest i žalosno je da u današnje vrijeme postoji veliki broj nevakcinisane djece”, saopšili su iz KCUS-a.\nNavode da je u KCUS-u trenutno hospitalizovano 12 pacijenata na Klinici za infektivne bolesti, te još jedno dijete na Pedijatrijskoj klinici KCUS, koje ima teške plućne komplikacije i koje je na respiratoru.\n“Svakoga dana na Kliniku za infektivne bolesti KCUS javi se više od 10 novih pacijenata sa morbilima, što je sasvim siguran znak o pojavi epidemije. Vrlo je moguće da će epidemija u narednim danima imati intenzivniju sliku”, saopšili su iz KCUS-a.


Tanjug 20. januara 2022. 16:34\nKIŠINJEV – Moldavska kompanija „Moldovagas“ saopštila je danas da je izvršila avansnu uplatu ruskom „Gaspromu“, za isporuke gasa u januaru, dan pošto je ruska kompanija odbila zahtev moldavske vlade za odlaganje plaćanja.\nMoldavski parlament je danas odobrio zahtev vlade za uvođenje vanrednog stanja u energetskom sektoru zbog poteškoća sa plaćanjem gasa „Gaspromu“.\n„Uvođenje vanrednog stanja je neophodno za energetsku bezbednost države, i kako bi svi građani Moldavije bez problema mogli da provedu zimu i imaju gas“, izjavila je premijerka Moldavije Natalija Gavrilita, a prenosi agencija Rojters.\nNovi režim će trajati 60 dana, i on će, kako naglašava Gavrilita, omogućiti vladi da odloži plaćanje PDV-a za kompaniju „Moldovagaz“ i da iz državnog budžeta unapred plati gas za domaćinstva.\nMoldavska vlada je saopštila juče da je ruski „Gasprom“ odbio zahtev Moldavije za odlaganje roka plaćanja gasa u januaru i da ta mala bivša sovjetska republika mora da pronađe 63 miliona dolara za snabdevanje gasom.\nMoldavija i Gasprom su postigli petogodišnji sporazum o snabdevanju gasom koji je počeo da se primenjuje 1. novembra, i kojim se, pored ostalog, predviđa avansno plaćanje svakog 20-og dana u mesecu.\nPortparol Kremlja Dmitrij Peskov je povodom energetske situacije u Moldaviji juče izjavio da je prodaja ruskog gasa toj zemlji komercijalna stvar između Gasproma i te bivše sovjetske republike, te da je gas isporučivan i da treba da se plati, dodaje britanska agencija.


Dolazak Pompea poruka i onima koji drugačije vide budućnost Zapadnog Balkana - Sputnjik Srbija\n19:44 04.10.2019 (osveženo 21:35 04.10.2019) Preuzmite kraći link\nDarmanović je ocenio da poseta Pompea ima regionalni značaj:\n„Na osnovu konteksta u kojem se dešava, a to je da držani sekretar posećuje najnoviju i buduću članicu NATO-a, Crnu Goru i Severnu Makedoniju, ova poseta ima regionalni značaj. SAD time šalju jasnu poruku da su veoma zainteresovane za stabilnost Zapadnog Balkana, da će se dodatno angažovati. To su demonstrirali i naimenovanjem specijalnog izaslanika Stejt departmenta za Zapadni Balkan Metjua Palmera, a sada i izaslanika predsednika Trampa za razgovore između Srbije i Kosova. Poseta američkog državnog sekretara je izuzetno važna. Njome je državni sekretar dao do znanja da SAD drže do svojih saveznika u ovom regionu“, kazao je ministar Darmanović.\nOn je nakon razgovora sa Pompeom u intervjuu za portal „Antena M“ potvrdio da je sa američkim državnim sekretarom bilo reči i o „ulozi Srpske pravoslavne crkve u regionu“.\n„Bilo je nešto reči i o tom pitanju, generalno verskim slobodama. SAD su sa veoma visokim uvažavanjem primile činjenicu da je nacrt novog zakona u Crnoj Gori dobio ne zeleno svetlo, nego veoma dobre ocene Venecijanske komisije, Saveta Evrope. To je za SAD još jedan signal da je posredi zakon koji nije u suprotnosti sa demokratskim i evropskim vrednostima. Samim tim, imamo puno razumevanje po tom pitanju“, rekao je Darmanović.\nCrnogorski ministar spoljnih poslova govorio je i o značaju povratka Vašingtona u proces rešavanja otvorenih pitanja regiona, pre svega na relaciji Beograd-Priština.\n„Ukoliko se pored EU angažuju i SAD, smatram da će rešavanje raznih pitanja na Zapadnom Balkanu dobiti na snazi i kredibilitetu. EU, rekao bih, ima kapacitete do određenog nivoa, naročito u tzv. soft uticaju, nekoj vrsti diplomatskog softvera.“\n„Za rešavanje nekih problema potrebni su i snaga i uticaj koji u svetu imaju SAD. Smatram da su udruženi napori najbolje rešenje, te da se to i postiže“, smatra Darmanović.\nZapadni Balkan, poruka, Crna Gora


M. K. 25. septembra 2018. 07:02\nU Menlo Parku — ratna soba. Nije igra reči. Doslovno, u Kaliforniji, u Menlo Parku, sedištu Fejsbuka, od danas je aktivirana, ni manje ni više nego „Ratna soba“ (War Room).\nSlužiće kao „komandni centar“, kako je to objasnio direktor u Fejsbuku, Samid Čakrabarti, rukovodilac menadžmenta koji se bavi izborima i građanskim aktivnostima. Zahvaljujući Ratnoj sobi, ta kompanija će, pohvalio se on, moći da donosi odluke u realnom vremenu.\nU tom komandnom centru će raditi 20 stručnjaka različitih profila, od pravnika do IT stručnjaka, koji će, kako je to pre nekoliko dana najavio Njujork tajms, sa još 300 saradnika Fejsbuka, imati za cilj da „love“ lažne vesti i uklanjaju lažne naloge, sve što može negativno da utiče na birače u SAD koji u novembru biraju Senat i Kongres, ali i na predsedničke izbore u Brazilu početkom oktobra.\nKompanija je saopštila da je od oktobra prošle godine do marta ove blokirala 1,3 milijarde lažnih naloga. Sistem je testiran prošlog decembra, kada su u američkoj saveznoj državi Alabami održani izbori za Senat. Od tada je podešavan softver koji će svoje pune mogućnosti iskazati u Ratnoj sobi.\nFejsbuk uvodi revolucionarnu promenu: Smanjuje osećaj anksioznosti i…\nU Fejsbuku kažu, opekli su se na prošlim američkim predsedničkim izborima, 2016. godine, kada je Fejsbuk platforma zloupotrebljena, pa ne bi da ih opet uhvate na spavanju. Tako je u oblandu izborne bezbednosti u domaćoj i u međunarodnim kampanjama, kao i zaštite informativnih sloboda građana, umotana činjenica da je zapravo slobodi tog medija došao kraj.\nDobar poznavalac američkih prilika, politikolog Aleksandar Pavić, za Sputnjik kaže da je sve to „deo priče koja znači još jedan ekser u kovčegu nekada slobodnog ili relativno slobodnog Zapada.\nOn u novoj ulozi Fejsbuka vidi nastavak preuzimanja kontrole nad internetom, pogotovo kontrole nad izbornim procesom, zato što Trampova pobeda iz 2016. godine onima koji upravljaju najvećim društvenim mrežama, na čelu sa Fejsbukom, ne sme da se ponovi.\nSve velike firme koje praktično upravljaju internetom, odnosno društvenim mrežama, po svedočenju njihovih sadašnjih, a pogotovo bivših zaposlenih su, kako kaže, vrlo liberalno i globalistički nastrojene i većinom glasaju za demokrate. Zato bi da budu sigurni da preko interneta ne mogu da se ponove takvi „incidenti“ kao 2016. On podseća da Tramp za pobedu dobrim delom može da zahvali dobroj kampanji i preko Fejsbuka i preko ostalih društvenih mreža.\n„To da oni neće da dozvole spoljno mešanje u američke izbore, pogotovo ne rusko, samo su izgovori za sticanje kontrole nad delom interneta kako bi bili sigurni da mogu da upravljaju time šta će da se propagira preko Fejsbuka, a šta ne. Rusi se samo koriste kao izgovor da bi ovoga puta pobedio onaj koji „treba“, to jest da bi demokrate povratile većinu makar u Donjem domu Kongresa“, mišljenja je sagovornik Sputnjika.\nUkoliko bi do toga došlo u Kongresu, to bi verovatno značilo pokretanje Trampovog opoziva, smatra Pavić.\nOn Fejsbukovu Ratnu sobu vidi kao deo iste priče gde Veliki brat polako nad internetom konsoliduje kontrolu. Podseća da smo prošlog meseca, ne samo na Fejsbuku nego i na Tviteru i Jutjubu, imali cenzuru sadržaja po nahođenju onih koji vode te društvene mreže sa kojih su skidane pojedine emisije zbog navodnog širenja govora mržnje.\nKomentarišući činjenicu da se Fejsbuk u isto vreme žali na mešanja u američki izborni proces spolja, a da u isto vreme najavljuje da će i sam to upravo raditi tokom izbora u Brazilu, sagovornik Sputnjika kaže da je upravo to ono što društvene mreže rade u saradnji sa američkom državom svuda, kreirajući tako javno mnjenje.\n„Jedan od savetnika Fejsbuka je Atlantski savet, NVO, odnosno tink-tenk organizacija povezana sa NATO-om već 50 godina. I oni su ti koji treba da savetuju Fejsbuk o tome kako da filtrira svoj sadržaj, ko je podoban, ko nije. Iza Fejsbuka opet se krije američka ’duboka država‘, Pentagon i vojno-industrijski kompleks, a mi znamo da se oni mešaju u izbore u drugim državama već decenijama“, ističe Pavić.\nFejsbuk, kao i Majkrosoft i Gugl su, praktično, instrumenti u rukama američkog vojno-industrijskog kompleksa, globalističkih struktura koji jednostavno vide da im je uzdrman poredak i pokušavaju na sve načine da to spreče, ocenio je ovaj politikolog.\n„I jako se plaše novih populističkih pokreta, antiglobalističkih pokreta i na sve načine pokušavaju, pod raznim izgovorima, a na prvom mestu je navodno, strano ili rusko mešanje, da potpuno zaokruže kontrolu i nad medijima i nad izbornim procesom gde god je to moguće“, istakao je Pavić.


Eksplozija u Ankari, više od 80 poginulih (Video)\nBeta 10. oktobra 2015. 16:02\nU dve eksplozije u blizini glavne železničke stanice u Ankari poginulo je 86 ljudi, a 186 ih je povređeno, izjavio je danas turski ministar zdravlja Mehmet Mujezinoglu.\nMinistar je naveo da je 62 ljudi poginulo na licu mesta, a 24 nakon što su prebačeni u bolnicu, prenosi agencija AP.\nEksplozija se dogodila uoči planiranog marša mira u znak protesta protiv sukoba između države i kurdskih militanata i jugoistočnoj Turskoj.\nPredstavnici turske vlade ocenili su da je eksplozija teroristički akt, a istražni tim smatra da je za nju odgovoran bombaš samoubica. Turski premijer Ahmet Davutoglu održaće tim povodom sastanak sa šefovima bezbednosnih snaga, saopštio je kabinet premijera.\nNa video snimku agencije Dogan, vide se ranjenici koji su bili uključeni u organizaciju marša, kako leže na zemlji, dok stotine ljudi luta ulicama. Agencija Frans pres javila je da turska policija puca u vazduh da bi rasterala demonstrante sa mesta nesreće.\nErdogan: Meta napada – jedinstvo države i njen mir\nTurski predsednik Redžep Tajip Erdogan snažno je osudio dvostruki bombaški napad, ističući da su meta napada bili jedinstvo države i njen mir.\nMogerini i Han izjavili saučešće,pozvali Tursku na jedinstvo\nVisoka predstavnica Evropske unije za spoljnu politiku i bezbednost Federika Mogerini i komesar za susedsku politiku i pregovore o proširenju Johanes Han uputilu su danas nakon bombaškog napada u Ankari izraze saučesća i solidarnosti Turskoj i pozvali je na jedinstvo u borbi protiv terorizma.\n„Upućujemo turkom narodu i vlastima izraze dubokog žaljenja i želje za što brži oporavak ranjenima“, poručili su Mogerini i Han nakon što je jutos najmanje 30 ljudi poginulo, a mnogo više ranjeno u simultanoj eksploziji dve bombe tokom mirovnih demonstracija u glavnom gradu Turske.\nEU se odlučno suprotstavlja svima koji pokušavaju da razore i destabilizuju društvene zajednice i stoga stoji uz turski narod u borbi protiv nasilja i terorizma, stoji u poruci evropskih funkcionera.\nLunaček: Napad varvarski čin\nPotpredsednica Evropskog parlamenta Ulrike Lunaček osudila je napad u Ankari ocenjujući da se radi o „varvarskom činu protiv ljudi koji žele miroljubivu i demokratsku Tursku“.\nOna je istakla da najoštrije osuđuje ovaj napad i saoseća sa povređenima i porodicama ubijenih.\n„Predsednik Erdogan i premijer Davutoglu moraju konačno spoznati da su svojom politikom poslednjih meseci i nedelja podstakli nasilje umesto da deluju protiv nasilja“, navela je Lunaček u saopštenju.\nEU, prema njenim rečima mora shvatiti da Turska, bez odustajanja Erdogana od svog autoritarnog kursa, ne može biti smatrana bezbednom trećom državom.\nKurc osudio napad u Ankari\nMinistar inostranih poslova Austrije Sebastijan Kurc osudio je najoštrije teroristički napad u Ankari.\n„Osuđujem najoštrije današnji terorirstički napad u Ankari na miroljubive demonstrante“, istakao je on u saopštenju.\nIstovremeno je izrazio saučešće porodicama i prijateljima brojnih žrtava.


Jedan od daljih koraka u digitalnoj transformaciji privrednog ambijenta u Srbiji je regulisanje kriptoimovinskih prava.\nTo je nužno kako bi se unapredila pravna sigurnost prilikom trgovanja kriptovalutama, poput bitkoina, i zaštitili građani koji na ovaj način investiraju.\n"Jedan od daljih koraka u digitalnoj transformaciji privrednog ambijenta u Republici Srbiji je regulisanje kripto-imovinskih prava", kaže viceguverner NBS Dragana Stanić navodeći da je Centralna banka neodvojivi deo ovog procesa. Podseća da je u prethodnom periodu u procesu digitalizacije NBS implementirala niz međunarodnih preporuka.\n"Na predlog guvernera NBS, ta oblast je delimično već i regulisana u našoj zemlji, odnosno još 2017. godine u naš pravni okvir su implementirane međunarodne preporuke FATF-a u vezi sa sprečavanjem pranja novca i finansiranjem terorizma", objašnjava Stanić i dodaje da su od tada i kriptomenjačnice i platforme za trgovinu virtuelnim valutama pod nadzorom NBS.\nPredstavnici blokčejn industrije u Srbiji kažu da je važno pravno regulisati ovu oblast jer će to omogućiti našim kompanijama da ostanu u zemlji, odnosno da ne otvaraju svoja predstavništva u drugim državama. Srpska blokčejn inicijativa je nastala kao udruženje firmi koje se bave blokčejnom, ali članice su i firme iz drugačijih oblasti poslovanja. Blokčejn je nova tehnologija koja je omogućila da se bez posrednika poveže mnogo igrača na tržištu. Prvo je to uradjeno u finansijskom sistemu sa kriptovalutama ali sve više ga vidimo u drugim delovima finansijskog sistema, suplaj čejnu (supply chain - lanac snabdevanja), u primena softvera vezano za digitalni identitet..., navodi predsednik Srpske blokčejn inicijative Ivan Bjelajac.\n"Važno je da se tržište kod nas reguliše zakonom kako domaće firme ne bi otvarale predstavništva u druzgim državama koje budu ovu oblast prve regulisale", ističe Bjelajac.\n"Dosta je teško reći koliko ima firmi i pojedinaca koje se bave ovom tehnologijom u zemlji. Svaka softverska firma u Srbiji može lako ući u ovaj sektor. Rekao bih da je dosta Srba i srpskih firmi ušlo u ovaj svet, ima dosta Srba po inostranstvu koji se bave blokčejnom kao i domaćih kompanija". Srbija je, dodaje, bila jedna od zemalja pionira u primeni blokčejn tehnologije te se predstavnici ove zajednice nadaju da će buduća zakonska rešenja doneti jasna pravila u ovom delu IT industrije.\nIzvor: Vebsajt B92, 15.06.2020.


Beograd: Završena rasprava o statutu Vojvodine\nSkupština Srbije završila je danas raspravu o potvrđivanju statuta Vojvodine nakon čega je počelo razmatranje više od 200 amandmana na Prijedlog zakona o utvrđivanju nadležnosti Vojvodine.\nTokom rasprave o statutu, podršku tom aktu najavili su poslanici vladajuće koalicije i opozicione Liberalno demokratske stranke, dok\nsu ostale opozicione stranke protiv potvrđivanja predloženog statuta, jer smatraju da je protivustavan i da razbija državno jedinstvo.\nStatutom je predviđena mogućnost sklapanja međuregionalnih sporazuma, otvaranje predstavništava u regionima Evrope i Briselu i\nosnivanje vojvođanske akademije nauka i umjetnosti.\nU Članu 10 Statuta koji je naslovljen za glavni grad Autonomne pokrajine (AP) Vojvodine piše da je Novi Sad glavni, administrativni centar.\nStatutom je predviđeno da se teritorija AP Vojvodine ne može mijenjati bez saglasnosti njenih građana izražene na referendumu.


NovaEnergija.net » Uskoro obavezna registracija pripejd korisnika mobilne telefonije! Uskoro obavezna registracija pripejd korisnika mobilne telefonije! – NovaEnergija.net\n– Ministarstvo je uvelo ovakvu zakonsku odredbu – da se izvrši registracija svih postojećih i budućih pripejd korisnika, kako bi službe bezbednosti po potrebi mogle efikasno da dođu do identiteta – rekla je Andan i dodala da će oblast zakonitog presretanja i zadržavanja podataka o elektronskoj komunikaciji biti predmet posebnog zakona.\n– Neke odredbe postojećeg zakona su poboljšane odnosno preciznije uređene, a neki nedostaci su u periodu implementacije postojećeg zakona rešeni ovim novim zakonskim rešenjima – navela je Andan.\nJedan od njih je, dodaje, i način finansiranja Regulatorne agencije za elektronske komunikacije i poštanske usluge.\nUskoro obavezna registracija pripejd korisnika mobilne telefonije! was last modified: May 18th, 2017 by Jelena Jovičić\nmobilna telefonijapripejd korisniciregistracijatopzakon


Uvod u sistem aktivnog hlađenja sa povratnom spregom mikroprocesora računarskog sistema - Prvi deo\nRadeći na blog postu za prekidačka napajanja računarskih sistema došao sam na ideju da napravim čitav niz blog postova koji se bavi istom tematikom, sa ciljem da prikažem razliku između finalnih rešenja i rešenja koji se koriste za razvoj tzv. razvojne platforme, ekosistemi ili kako već ih mnogi nazivaju. Na ovu temu sam već pisao blog postove ali sada sa više detalja. Ovo je uvod, prvi deo bloga koji se bavi sistemom aktivnog hlađenja dok ću se u drugom delu baviti konkretnom implementacijom na Arduino platformi kao primer jednog sistema aktivnog hlađenja mikroprocesora sa povratnom spregom. Ovaj blog post sadrži isključivo video materijal, jer kao što sam naveo video klipovi će postati sastavni deo istih.\nSistem aktivnog hlađenja sa povratnom spregom mikroprocesorskog računarskog sistema\nVideo#1: Sistem aktivnog hlađenja sa povratnom spregom mikroprocesora\nVideo#2: Sistem aktivnog hlađenja sa povratnom spregom mikroprocesora\nVideo#3: Sistem aktivnog hlađenja sa povratnom spregom mikroprocesora\nVideo#4: Sistem aktivnog hlađenja sa povratnom spregom mikroprocesora


U bolnici u Batajnici 660 pacijenata, 150 manje nego pre dve sedmice – DnevniZurnal\nU bolnici u Batajnici 660 pacijenata, 150 manje nego pre dve sedmice\nby admin 17/11/2021, 11:29 2k Views\nMinistarstvo zdravlja pozvalo je mlade lekare, diplomce medicinskih fakulteta s prosečnom osenom 8 i većom, da se prijave na konkurs za posao i da svoju profesionalnu karijeru grade u svojoj zemlji, brinući o zdravlju svojih sugrađana. Direktor Kliničkog centra Srbije dr Milika Ašanin kaže za RTS da program zapošljavanja najboljih diplomaca za sve mnogo znači, a najviše za zdravstveni sistem Srbije.\nKonkurs za prijem mladih lekara u ustanove sekundarne zdravstvene zaštite raspisan je 15. novembra, a mogu da konkurišu svi studenti koji su imali prosečnu ocenu preko 8.\n„Moći će da dobiju specijalizacije po izboru koje su deficitarne u određenoj zdravstvenoj ustanovi. Oni nisu zaboravljeni, oni će biti primljeni, oni će biti usavršavani i školovani o trošku države, dobijaće određene specijalizacije“, kazao je Ašanin, prenosi RTS.\nIstakao je da se u Kliničkom centru Srbije zbog kovida pojavljuju novi kadrovski izazovi i da još ima prostora na radiologiji, hirurgiji, patohistologiji, kliničkoj biohemiji.\n„Do kraja godina će se, pored prijema mladih lekara sa prosečnom ocenom 8 i više, nastaviti program prijema najuspešnijih diplomaca sa prosečnom ocenom 9 i 10“, naveo je Ašanin.\nNaglasio je da program zapošljavanja najboljih diplomaca za sve mnogo znači, a najviše za zdravstveni sistem Srbije koji je, kako je naveo, „sav teret kovid epidemije izneo vrlo uspešno“.\n„To mnogo znači za mlade lekare koji su dobili odmah posao. Mnogo znači što će dobiti odmah specijalizacije i što će se brzo uključiti u naš zdravstveni sistem. Za najuspešnije diplomce, za nas mnogo znači da dobijemo najbolje, a za njih, zato što dobijaju najbolje moguće uslove za svoje usvaršavanje“, rekao je Ašanin i dodao da će to biti značajno i za pacijente.\n„Trend blagog smirivanja epidemije“\nGovoreći o epidemijskoj situaciji, Ašanin je naveo da postoji trend blagog smirivanja epidemije.\n„U našoj prijemno-trijažnoj ambulanti Klinike za infektivne i tropske bolesti je manje za jednu trećinu, pa čak i za jednu polovinu ambulantnih pregleda. Na Infektivnoj klinici se pojavljuje poneko slobodno mesto, a što se tiče Batajnice, moram da vas podsetim da smo mi pre dve nedelje imali 810 hospitalizovanih bolesnika, a na današnji dan imamo 660. To znači 150 manje bolesnika“, naveo je Ašanin.\nObjasnio je da su u pitanju uglavnom mesta na poluintenzivnoj nezi, a da je jedinica intenzivnog lečenja uglavnom popunjena, gde se nalazi 91 pacijent, od čega je trećina na respiratoru.\nAšanin je istakao da u kovid bolnicama „apsolutno dominiraju“ nevakcinisani.\nBroj pacijenata u kovid ambulantama u Nišu ne pada, dnevno oko 2.700 ljudi\nby admin 21/01/2022, 15:17


Ombudsman pokrenuo istragu o prekomernoj upotrebi sile protiv meštana koji su protestovali protiv izgradnje MHE u Štrpcu | Radio Kosovska Mitrovica\nOmbudsman pokrenuo istragu o prekomernoj upotrebi sile protiv meštana koji su protestovali protiv izgradnje MHE u Štrpcu\n13. December, 2019 10:59 |\nOmbudsman pokrenuo je istragu po službenoj dužnosti u vezi sa upotrebom sile od strane specijalnih jedinica Kosovske policije protiv stanovnika opštine Štrpce koji su protestovali protiv izgradnje mini hidroelektrana u ovoj opštini, stoji u odgovoru ove institucije KoSSev portalu, koji već više meseci pokušava da dobije odgovor od ove institucije da li će pokrenuti istragu po službenoj dužnosti u vezi sa ovim navodima.\nMeštani opštine Štrpce već godinu dana aktivno protestuju protiv izgradnje MHE u ovoj opštini. Međutim, ono što je svakako obeležilo ove proteste bili su navodi o upotrebni prekomerne sile od strane Kosovske policije. U izjavi za KoSSev, u maju, jedan od povređenih meštana izjavio je da je sedamnaestoro njih medicinski zbrinuto u Štrpcu – ispiranje očiju, sanacija povreda i opekotina, da je jednom učesniku protesta slomljen nos, a drugom ruka. Navodi o prekomernoj upotrebi sile ponovili su se i oktobra, kada je u Donjoj Bitinji desetine ljudi povređeno, uključujući i decu, na još jednom u nizu protesta protiv izgradnje MHE.\nOdgovor je bio da Ombudsman nije primio žalbu nijednog građana u vezi sa dešavanjima tokom protesta održanih 3. maja, te da stoga taj slučaj nije istražen i ova institucija nema stav po ovom pitanju.\nOd 7. oktobra redakcija KoSSeva čeka odgovor na pitanje da li Ombudsman u navodima koji su izneti u tekstu od maja meseca ne vidi dovoljno osnova da pokrene istragu po službenoj dužnosti i istraži ovaj slučaj. Odgovor nismo uspevali da dobijemo i pored slanja ponovljenih upita ovoj instituciji. Poslednji upit kada mogu da očekuju odgovor Ombudsmana prosledili su pre dva dana.\n„Institucija Ombudsmana, u skladu sa ustavnom ulogom i ovlašćenjima i odgovornostima predviđenim Zakonom o Ombudsmanu, pokrenula je istrage po službenoj dužnosti (ex-officio) br. 773/2019, na osnovu izvora informacija sa „Koha.net“, u vezi sa upotrebom sile od strane policijskih službenika – specijalna jedinica protiv stanovnika sela Bitinja, opština Štrpce, koji su izašli da protestuju protiv izgradnje hidroelektrane“, odgovor je sa ove adrese.


NATO komandanti: Odnos Srbije i Rusije nije opasnost za Kosovo | VRANJENEWS\nNATO komandanti: Odnos Srbije i Rusije nije opasnost za Kosovo\nSaradnja između Srbije i Rusije ne predstavlja nikakvu opasnost za Kosovo, rekli su tokom posete bazi Kfora u Prištini zamenik vrhovnog komandanta saveznickih NATO snaga za Evropu general Džejms Everard i komandant združenih NATO snaga u Napulju admiral Džejms Fogo.\n- Odnos Srbije i Rusije je pitanje suvereniteta dve države i Srbija može sama da odluči sa kim želi bileteralnu saradnju i kakve odnose želi da ima - smatraju NATO komandanti Everard i Fogo.\n- Srbija je zemlja koja ima istorijske veze sa Rusijom, tako da mislim da je nepotrebno da Kosovo bude zabrinuto zbog njihove saradnje. Ovo je svet gde su ljudi povezani i trenutno mislim da ne postoji nikakva pretnja - kazao je Everard.\n- To isto važi i kada su u pitanju odnosi sa Kinom ili Velikom Britanijom ili SAD - rekao je Fogo i dodao da je to "lepota i svrha demokratije", prenosi RTK2 na srpskom jeziku.\n- Što se tiče Srbije u odnosu na Kosovo, prisetimo se nedavnog ubistva Olivera Ivanovića i posete predsednika (Aleksandra) Vučića i njegovog razgovora sa ljudima koji je imao umirujući efekat. Mislim da je Vučić hteo da ohrabri ljude mirnim rešenjima - naveo je Fogo.\n- NATO je bio ovde pre nekoliko meseci i oni su jasno rekli da ukoliko dođe do transformacije vojske kroz ustavne promene, onda je to prihvatljivo. Ustavne promene znače da treba da postoji amandman i ukoliko se to dogodi, NATO će napraviti procenu svog odnosa sa Kosovom - rekao je Fogo.


HITNA POMOĆ: Sedmoro povređeno u pet saobraćajnih nezgoda | (Vesti - 03.04.2017) Novi Sad\n03.04.2017 u 08:41h\nIzvor: mojnovisad.com / Fotografija: Ilustracija/Pixabay.com, mojovisad.com\nHITNA POMOĆ: Sedmoro povređeno u pet saobraćajnih nezgoda\nSedam osoba je povređeno u pet saobraćajnih nezgoda koje su se dogodile tokom vikenda u Novom Sadu, Petrovaradinu i Kovilju.\nHitna pomoć je imala uobičajen broj poziva i intervencija – 84 u subotu, 93 u nedelju, uključujući pet saobraćajnih nesreća, od kojih nijedna nije bila teža, rekla je za portal mojnovisad.com portparolka novosadske Hitne pomoći dr Mirjana Bursać. Pomoć su pretežno tražili hronični plućni i srčani pacijenti.\nU udesu koji se dogodio u subotu oko 9.30 časova u ulici Račkog, u Petrovaradinu, lakše je povređena žena stara 82 godine. Ona je zadobila kontuzivne povrede lakta, pregledana je i zbrinuta na licu mesta od strane ekipe Hitne pomoći.\nOko 15 časova na uglu Futoške i ulice Braće Ribnikar lakše kontuzivne povrede kolena je zadobio motociklista. Takođe mu je pružena pomoć na licu mesta.\nU saobraćajnoj nezgodi koja se dogodila oko 15.15 časova u Kovilju, u ulici Paje Gaćaša, povređena su dva mladića – mladić star 20 godina zadobio je lakše povrede ramena i vrata, a dečak od 16 godina zadobio je kontuzivne povrede glave. Nakon ukazane lekarske pomoći prevezeni su u Urgentni centar, odnosno na Dečju hirurgiju.\nU saobraćajnoj nesreći, koja se dogodila u nedelju oko 15.45 na uglu Bulevara Mihajla Pupina i ulice Žarka Zrenjanina, povređen je biciklista star 27 godina. On je zadobio lakše telesne povrede, zbrinut je na licu mesta i prevezen u Urgentni centar.\nU sudaru dva automobila, oko 16.45 na uglu ulica Petefi Šandora i Gorana Kovačića na Telepu, naizgled su lakše povređena dva muškarca, stara 44 i 70 godina. Nakon zbrinjavanja na licu mesta, prevezeni su u Urgentni centar.\nUBODI INSEKATA: Prema rečima portparolke Hitne pomoći, prilikom ujeda komaraca, pčela, osa, stršljena ili krpelja, može da se javi blaga reakcija koja se manifestuje u vidu otoka, crvenila, bola i svraba. Dovoljno je na ujed stavljati hladan oblog ili antialergijsku kremu. Veći problem su burne, alergijske reakcije koje se javljaju kod osoba koje su alergične na ujed pčela, osa ili stršljena te zahtevaju hitnu intervenciju lekara jer dolazi do pojave otežanog disanja, otoka grla, lica i usana, otežanog gutanja, uznemirenosti, straha, ubrzanog rada srca, vrtoglavice, pada pritiska, gubitka svesti i prestanka disanja. Posebno su opasni ubodi insekata u blizini usana, vrata i glave, a dešava se da se pčela ili osa nađe na ili u čaši, osoba ne primeti, krene da pije i ubode jezik ili usnu. Važno je da izbegavate upotrebu jakih parfema, odeću šarenih boja, koristite sredstva protiv insekata i obavezno se pregledate posle povratka iz prirode.\n22.06.2018. - Sukob u Novom Sadu: Preprečio mu put i ušao u automobil\nPovezane teme Hitna pomoć insekti Mirjana Bursać povređen motociklista povređena žena saobraćajke saobraćajna nezgoda udesi urgentni centar


Vesti – Air France i KLM preduzimaju drastične mere – Travel Magazine\nAir France i KLM preduzimaju drastične mere\nHome »Vesti» Air France i KLM preduzimaju drastične mere\nObjavljeno 16. mar 2020. | 0 komentara\nBroj raspoloživih letova smanjuje se za 70 do 90%\nPored smanjenja broja letova, uvode se i mere štednje.\nTrenutno je predviđeno da smanjenje kapaciteta traje dva meseca. Air France-KLM će nastaviti da svakodnevno prati razvoj situacije i prilagođava svoje odluke.\nGrupa Air France-KLM je već preduzela niz snažnih mera kako bi osigurala svoju likvidnost.\nAir France će prizemljiti celokupnu flotu Airbus-eva 380, a KLM celokupnu flotu Boeing-a 747.\nUzet revolving kredit od 1,1 milijarde evra…\nrevizijom investicionog plana redukovaće se kapitalni izdaci za 350 miliona evra. Na to će biti dodat uticaj smanjenja aktivnosti, kao i troškova održavanja;\nGrupa Air France-KLM je prošle nedelje uzela revolving kredit od 1,1 milijarde evra, a KLM je pride uzeo i revolving kredit u visini od 665 milion evra.\nI pored preduzetih mera, zbog pogoršavanja situacije izazvane pandemijom i snažnog smanjenja aktivnosti, vođstvo grupe je predvidelo značajno niži finansijski rezultat od onog projektovanog na početku godinje.\nGrupa procenjuje da će smanjenje prihoda od putničkog saobraćaja uspeti da nadoknadi za oko 50%, ukidajući prvo varijabilne troškove, a potom uvodeći mere štednje.\nU ovom teškom trenutku, ova avio-grupacija pozdravlja izjave francuske i holandske vlade, koje su obe navele kako traže modalitete u okviru kojih mogu pomoći kompaniji.\nViše informacija možete pronaći na sajtu ove avio-grupe.\nPogledajte šta YUTA traži od Vlade zbog novonastale situacije sa korona virusom, te koje promene u saobraćaju je uvela AirSERBIA, kao i ako već morate na putovanje, šta sve morate da uradite radi sopstvene zaštite.


Sport - Košarkašice Radničkog protiv Kraljeva potvrđuju opstanak u ligi - Vesti iz Kragujevca i Šumadije - Pressek.rs\nSport Petak, 26. februar 2021.\n- Iza nas su tri veoma bitne pobede, koje su nas dovele u prilično povoljnu situaciju na tabeli dva kola pre kraja ligaškog dela takmičenja. Podigle smo nivo igre u poslednje vreme i svesne smo da pobedom protiv Kraljeva definitivno rešavamo pitanje opstanka, tako da ćemo maksimalno motivisano i skoncentrisano ući u predstojeći duel. Znamo da nekoliko važnih igračica u ekipi Kraljeva ima probleme sa povredama, ali to svakako ne umanjuje njihov kvalitet i reputaciju jedne od najboljih ekipa u ligi. Verujem da ćemo uspeti u svojoj nameri da pružimo što je moguće bolju igru i upišemo ključnu pobedu, koja će nam omogućiti da znatno rasterećenije dočekamo gostovanje šabačkoj Dugi u poslednjem kolu, smatra organizatorka igre Radničkog Milica Inđić.\n· Subota, 27. februar 2021. Kragujevčani protiv Francuza za nastavak evropskog puta


Socijalna inkluzija i poboljšanje uslova stanovanja Roma: Bolji uslovi života za Rome\nU okviru programa „Socijalna inkluzija i poboljšanje uslova stanovanja Roma u Vojvodini“, sredinom decembra u Bečeju potpisan je sporazum između predstavnika Ekumenske humanitarne organizacije (EHO) iz Novog Sada, pokrajinske Kancelarije za inkluziju Roma i lokalne samouprave.\nOvim programom je predviđena izgradnja 100 kupatila i septičkih jama u romskim naseljima u Bečeju i Bačkom Gradištu, kao i sanacija kuća koje su u lošem stanju, а u najtežim slučajevima gradnja novih kuća. Na ovaj način bi se obezbedili bolji uslovi života za oko 120 romskih porodica.\nU realizaciji projekta Ekumenska humanitarna organizacija učestvuje sa 380.000 evra, opština Bečej sa milion dinara, a Vlada Vojvodine će kroz program Kancelarije za inkluziju Roma uložiti 10 miliona dinara za asfaltiranje ulica u romskim naseljima.\nRealizacija projekta u Bečeju je počela u oktobru prošle godine i trajaće do 31. decembra ove, a koordinatorka za romska pitanja opštine Bečej Angela Slavnić je rekla da je u toku pripremna faza: „Još u septembru smo počeli sa popisom stanovnika iz romskih naselja i evidentiranjem njihovih uslova stanovanja. Do sada je obuhvaćeno 200 romskih porodica, uradili smo kompletna naselja u Bačkom Gradištu i Bačkom Petrovom Selu, a u Bečeju Vašarište i Putriju. Sada nastavljamo rad u Donjem gradu i Novom selu. Sredinom marta treba da se oformi komisija za selekciju, čiji će članovi biti Romi iz svih naselja, koja treba da odredi kriterijume na osnovu kojih će se vršiti odabir kuća za ulazak u ovaj program. Potom ćemo pristupiti selektiranju i nakon uvida u konkretne situacije na terenu ćemo nabaviti potreban materijal i počećemo sa realizacijom projekta. Ima još mnogo stvari koje ćemo moći tek u hodu da rešavamo, ali nadam se da će pripremna faza biti završena do aprila i da ćemo tokom aprila moći početi sa radovima. Selekcija će biti najteži deo posla, ali dogovoreno je da će nakon selekcije članovi komisije morati da prezentuju javnosti kriterijume za odabir porodica čije će se kuće raditi“.\nViše iz ove kategorije « Međunarodni dan žena: Žene, srećan vam 8. mart\tInfo centar za mlade: Utisci volontera »